Suden silmukat: syyskuuta 2019\nNyt on pahin takana ja Ahududukin leikattu. Aika erikoiseksi osottautui kattini. Ensin ei suostunut nukahtamaan vaan kaksi kertaa piti laittaa uudestaan nukutusainetta. Lähemmässä tarkastelussa lääkäri huomasi että Ahulta puuttuu kaksi nisää. Olisi kuulemma ollut vaikeuksia jos olisi joutunut pentuja imettämään. Mahasta löytyi vain yksi munasarja, toinen oli surkastunut ja tilalla oli suuri kysta. Onneksi tuli leikattua ennenkuin mitään pahempaa ilmeni. Vähän viittaa siihen että olisi sisäsiittoinen pentu. Toivottavasti ei ole niin, sillä semmoiset kuulemma yleensä elävät vain noin 5 vuotta.\nTämä on hyvä keino korvata inhottava kauluri. Leikkasin vanhan säärystimeni sopivaksi. Nyt haava pysyy suojassa ja lämpimänä. Vähän on kyllä hankaluuksia vessassa käynnin kanssa =)\nAamulla kaikki oli jo hyvin ja heräsin semmoiseen pusutteluun. Kissat eivät ole pitkävihaisia\nLähettänyt Sude klo 8.41 26 kommenttia:\nLähettänyt Sude klo 14.58 28 kommenttia:\nLähettänyt Sude klo 9.51 14 kommenttia:\nTurkissa oli lähtöpäivänämme Voiton-päivä ja suuria lippuja liehui joka paikassa. (Voiton päivänä muistellaan sotaveteraaneja ja juhlitaan Turkin itsenäisyyssodan ( 1919-1922) päättymistä.) Liputus ei siis ollut meidä lähtömme kunniaksi =)\nKoska lentomme lähti vasta yöllä klo 2.30 ja huoneet piti luovutta jo puolilta päivin, niin päätimme ottaa vähän lokoisammin. Aamulla hyppäsimme pikku-bussiin ja suunnistimme kohti Caunuksen suisto-aluetta. Matkalla pysähdyimme tässä kauniissa levähdyspaikassa, jonka moni Marmariksen kävijä varmaan tunnistaakin.\nPerillä Dalyanin pikkukaupungissa odotti jokivene jolla seilasimme n. 40 minuuttia ihaillen kauniita maisemia.\nMatkalla näimme m.m. Lyykialaisten ikivanhoja kalliohautoja (ikää en nyt muista, mutta tosi vanhoja).\nPäätepisteenä ihana Kilpikonnaranta, jossa viivyimme n. 4 tuntia. Tämä on maailman luonnonsuojelukohde, jossa pesii kahta eri lajia suuria merikilpikonnia. Suurimmat noin 200 kiloisia.\nKoska nyt on kilpikonnien pesintä-aika, pesät oli merkitty rautakehikoilla.\nLähelle ei saanut mennä makoilemaan, mutta ohi sai toki kävellä mereen uimaan.\nRannalla on myös kilpikonnien sairaala, mutta koska sinne oli matkaa 5 km, niin enhän minä jaksanut lähteä kävelemään semmoista matkaa pehmeässä hiekassa.\nHyvin kului kuitenkin nelituntinen rannalla makoillessa, meressä aalloilla pomppien ja välillä rantakahvilassa välipalaa syöden.\nRanta on hyvin suojattu ja tarkasti vartioitu. Ranta suljetaan iltaisin ja joellakin on suljettava portti jossa istuu vartija yötä-päivää.. Hyvä että ranta rauhoitetaan öiksi kilpikonnien pesintärauhan takia.\nLaivalla "tietenkin" oli valokuvaaja ja kuvan sai lunastaa paluumatkalla. Olihan se ostettava kun halvalla sai =) Ihan mukava matkamuisto.\nDalyaniin palasimme alku-illasta ja siellä odotti illallinen ja hotellihuone suihkuineen. Hyvin oli aikaa kierrellä vähän kaupungilla ja vaikka nukkua. Minähän kerkesin tehdä molempia :) Vasta puolilta-öin lähdimme Dalamanin kentälle.\nTämmöistä retkeä tarjoaa Aurinkomatkat ja voin kyllä suositella vaikka onkin aika kallis.\nTyttärelläni on kaksoiskansalaisuus ja jouduimme uusimaan hänen henkilöllisyyskorttinsa. Onkin tosi kätevä kortti. Samassa on henkilöllisyystodistus, sairausvakuutuskortti, pankkikortti, bussikortti ja mitä lie muuta. Tarkkaan otettiin sormenjälki joka sormesta. Nyt ei passaa rötöstellä Turkissa, heti jää kiinni ;D\nAhududu oli matkan ajan hoidossa hyvällä ystävälläni. Oli niin mukava kun melkein joka päivä oli messengerissä kuvaterveiset Ahulta. Viihtyi siellä niin hyvin ettei varmaan olisi enää kotia halunnutkaan =)\nUlkokissa Maijan hoidosta oli sovittu naapurin kanssa. Tapansa mukaan Maija hävisi lähtöpäivänä ja yleensä on palannut samana päivänä kuin mekin. Vaan nytpä ei ole Maija palannut. Parin päivän päästä paluustamme oli joku kissa jäänyt auton alle lähistöllä, ruumista ei enää löytynyt. Epäilen pahasti että se oli Maija joka oli kotiin palaamassa. Toivoa paluusta en ole vielä kuitenkaan heittänyt.\nMoni motkottaa siitä että kissojen annetaan juosta vapaana. Maija oli kuitenkin navettakissojen sukua ja olen vakaasti sitä mieltä, että se oli onnellisempi vapaana juostessaan, kuin 10 vuotta sisälle vangittuna. Sitäkin kokeiltiin, mutta ei onnistunut. Ahududu on tyytynyt kohtaloonsa sisäkissana, vaikka mieluummin sekin varmaan juoksisi vapaana nurmikolla kärpästen perässä.\nSepä nyt siitä lomasta. Seuraava lomapostaus tulee varmaan vuoden päästä ;) Nyt takaisin normi-elämään ja neulomusten pariin.\nLähettänyt Sude klo 9.51 16 kommenttia:\nTunnisteet: kissa, loma, matka\nKävin Turkin Marmariksessa ensimmäisen kerran vuonna 1978. Pieni idyllinen kalastajakylä on tänä aikana muuttunut melkoiseksi turistirysäksi. Onneksi paikka on kuitenkin enimmäkseen täynnä turkkilaisia turisteja niin kuin meidän hotellimmekin.\nOnneksi kaikki ei kuitenkaan ole muuttunut. 40 vuotta sitten ostin tämän käsin tehdyn nahkaisen naamalaukun, josta olen tykännyt tosi paljon. Kauppa on vielä samassa paikassa ja nyt ostin tämän hillitymmän version. Hippi-ikä on jo takana päin, joten laukkukin saa olla hillitympi =) Ihana tämäkin minusta.\nEnnen lähtöä olin päättänyt että lankaa en osta kun sitä on kotonakin aivan tarpeeksi. "Valitettavasti" löysin sen kaupungin kolmannenkin lankakaupan ja eihän lankakaupoista pääse tyhjin käsin ulos. Pakatessa olikin sitten vaikeuksia kun puolet isosta laukusta täyttyi langoista. Paljon muuta tavaraa joutuikin jättämään roskiin, kun eivät yksinkertaisesti mahtuneet enää mukaan.\nPussillinen poroja vetämässä joulupukinrekeä. Kuka tämmöisiä voisi jättää ostamatta, en minä ainakaan ;) Joulun alla ompelen ne kaikki juoksemaan piponi reunaan.\nAika kiva roskisteline kaupungilla. Tätä ideaa voisi hyödyntää täällä meilläkin, vanhat pyörät hyötykäyttöön.\nAivan lyömätön niksi matkustavaisille, hammaslankaa mukaan. Voi käyttää ompelussa, sitomisessa ja vaikka pyykkinaruna niin kuin minä käytin. Kesti hyvin raskaampaakin pyykkiä koko kahden viikon ajan. Kuumuudessa meni niin paljon alusvaatteita että pakko oli välillä harrastaa nyrkkipyykkiä. Lämmintä oli koko reissun ajan yli 35 astetta ja parina päivänä 39, kyllä tarkeni =) Pyykkipojat ostin kuitenkin sieltä, mutta toin kotiin kun ovat niin hyviä.\nSitten siihen rantamuotiin. Tämä turkkilaisrouva, joka asui hotellissamme, oli pukeutunut paikalliseen tapaan rannoille. Sekä meressä, että altaalla uidessaan vaatetus peitti kaiken ranteista nilkkoihin ja huivi tietenkin päässä. Eipähän pala ainakaan nahka auringossa. Salaa kuvasin parvekkeelta. Ihan yleinen uima-asu turkkilaisilla naisilla nykyään ja huivin käyttö nuorilla naisilla on lisääntynyt huomattavasti viime vuosina.\nNämä paikalliset rouvat olivat tulleet viettämään päivää rannalle. Kaikilla paksut takit, nilkkoihin asti pussihousut ja huivit tiukasti päässä. Lämpöä rannalla lähemmäs 40 astetta, ei varmasti palellut =)\nLähellä makoilevat turistit narubikineissään näyttivät melkeimpä rivoilta.\nSitten tämä välimuoto, suomalainen norsu =D =D =D. Tyttö tuumas etten kehtaa laittaa tätä kuvaa, mutta kyllä kehtaan =) Kyllä seitsenkymppinen mummo saa jo näyttää tältä.\nVielä on paljon kuvia ja juttua lomalta ja taidankin vielä tehdä yhden postauksen aiheesta. Sitten siirrytään normi-elämään ;)\nLähettänyt Sude klo 10.21 28 kommenttia:\nJo monen vuoden ajalta vakio hotellimme Turkin Marmariksessa. Kuva netistä. Oma uimaranta, sopiva sijainti ja varsinkin siivoojat huippu mukavia.\nNyt tulee niin paljon kuvia ja juttua, että täytyy jakaa useammalle kerralle ;)\nKissamummot tunnistetaan kyllä maailmallakin. Seuralaiseni aamupalalla. Omassa hotellissa ei syöty kuin aamupala, muutoin etsimme omat ruokapaikkamme.\nTytön isä on töissä kalliissa kalaravintolassa keittiössä. Muutaman kerran kävimme siellä vähän syömässä, mutta minua niin nolotti kun eivät koskaan huolineet maksua. Sanoivat vaan että otetaan isän palkasta.\nVähän välipalaa päivällä, kauniisti laitettu Mese-lautanen. Johan tätä syö ihan silmillään.\nKeittiössä työskennellyt ystävällinen rouva joka maistatti ylimääräisiäkin. Aina niin iloisen näköisenä.\nIltaisin sivuutimme turistiravintolat ja söimme vaan siellä missä paikallisetkin. Tässä köfteä, eli lihapullia Haneda ravintolassa. Olen jo muutaman vuoden tuntenut paikan omistajan ja olempa melkein rakastunut häneen =) Niin kohtelias ja ujo ( ja komea) nuorimies, joka välillä henkilökohtaisesti tuli palvelemaan meitä vaikka ei osannutkaan puhua kuin turkkia. Jos olisin 40-vuotta nuorempi yrittäisin saada hänestä ukon itselleni ;D Lähtiessä hän aina tuli kättelemään meidät.\nSaman ravintolan Adanakebab, kaupungin parasta. Ihanan tulista ja hyvää. Kahden hengen illallinen lisukkeineen ja juomarahoinen yhteensä noin 10 €, ei paha :)\nJälkiruoaksi pyytämättä aina lasi hyvää turkkilaista teetä\nToki me välillä juotiin turkkilaista kahviakin, orta sekerli, eli sopivasti makeutettuna.\nToinen suosikkipaikkamme basaari-alueella , Yakar bufe. Ei koskaan muita turisteja, halpaa ja hyvää. Oikein kohtelias ja fiksu tarjoilijapoika joka ei väkisten ollut kiskomassa sisään, semmoisesta minä tykkään. Yhtenä iltana paikalla oli myös kolme kaunista itämaista ilotyttöä, jotka lauloivat ja möykkäsivät suurella äänellä, eivätkä suostuneet poistumaan pyynnöistä huolimatta. Henkilökunta oli niin pahoillaan tästä "häiriöstä", että saimme alennusta jo muutenkin halpaan ruokaan. Meitä kyllä vaan nauratti ja oli hauska seurata tyttöjen touhua.\nKebabin kanssa tietenkin ayrania ( paikallista kefiiriä) suoraan suuuresta sammiosta, eikä tullut vatsavaivoja :)\nTäältä löytyy myös kaupungin paras Iskender kebab, herkullista. Suomessa en syö ollenkaan Iskenderiä, se pakasteesta otettu lihamössö ei ole ollenkaan sama asia.\nIkotytöt pistelivät näitä joka pöydässä olevia nappuloita kuin karamelleja ja ajattelin että ne ovat manteleita tai valkosipuleita ja otin myös suuhuni. Toista kertaa en tee samaa virhettä. =) Vaikka olen tottunut syömään erittäinkin tulista ruokaa niin näin tulisia pepperoneja en koskaan. Kieli paloi, silmät vuotivat vettä ja lopulta minun oli sylkäistävä se maahan. Oppii sitä näköjään vanhanakin vielä jotain uutta =)\nHyvää ruokaa odotellessa pistää jo hymyilemään. Tässä odotellaan lahmacuneja , tavallista pizzaa syödään vasta Suomessa.\nEntäs sitten se herkkupuoli. Niissä kyllä riittää valikoimaa. Minä lihoin kahdessa viikossa 1,5 kg ja tytär 5 kg vaikka kävelimme kilometritolkulla joka päivä uimisen lisäksi.\nTyttärellä oli syntymäpäivä matkan aikana ja olin jo kotona luvannut että sitten syödään leppäkerttukakku. Oikein herkullinen ja juuri sopivan kokoinen täytekakku kahdelle.\nTulihan näitä syötyä....\nLopulta ei jaksanut enää ottaa niin paljon kerralla. Herkku-annokset pienenivät huomattavasti ;)\nTytär oli jo kotona suunnitellut saavansa sinistä jäätelöä.\nKyllä se on oikeasti sinistä, kuva ei valehtele.\nSeuraavalla kerralla kerron uimarantamuodista ja vähän muustakin\nLähettänyt Sude klo 12.16 25 kommenttia:


Jos haluat vain voittaa paljon, meillä on sinulle täydellinen turnaus! Jackpot Jamboree -turnaus sisältää vain suurimmat ja parhaat jackpotpelit. Voittajalle on luvassa EnergySpin -kierroksia ja erityinen jackpot!\n130 EnergySpins -kierrosta\n150 EnergySpins -kierrosta + erikoisjättipotti, jonka suuruus on 1 € per pelaaja (jos 600 pelaajaa osallistuu, potti on 600 €!).\n115 EnergySpins -kierrosta\n4 - 5. Sija 100 EnergySpins -kierrosta\n6 - 7. Sija 80 EnergySpins -kierrosta\n8 - 9. Sija 50 EnergySpins -kierrosta\n10 - 14. Sija 40 EnergySpins -kierrosta\n15 - 19. Sija 30 EnergySpins -kierrosta\n20 - 29. Sija 20 EnergySpins -kierrosta\n30 - 39. Sija 15 EnergySpins -kierrosta\n40 - 50. Sija 10 EnergySpins -kierrosta\nEnergySpins-kierrokset lisätään pelaajien tileille välittömästi turnauksen päätyttyä ja ne ovat pelattavissa seuraavassa pelissä: Joker Spin.\nEnergySpins -kierrosten kierrätysvaatimus on 1x. Kierrätysvaatimus tulee täyttää 3 päivän sisällä EnergySpins -kierrosten aktivoimisesta.\nTurnaukseen osallistuminen edellyttää peräkkäisiä pelattuja kierroksia vähintään: 20.\nJokainen kierros sisältää yhden (oikealla rahalla) panostetun kierroksen edellä mainituissa kolikkopeleissä. 20 peräkkäistä kierrosta tarkoittaa siis 20 peräkkäistä panostusta em. Kolikkopeleissä.


Perehdytysopas : Kirpputori Kukkaro\nLehtonen, Heidi (2017)\nKirpputori Kukkaro.pdf (749.3Kt)\nTähän opinnäytetyöhön valittiin aiheeksi perehdytysoppaan luominen Kirpputori Kukkarolle. Tämän opinnäytetyön tavoitteena on rakentaa kohdeyritykselle kirjallinen perehdytysopas, sillä perehdyttäminen on yrityksessä tällä hetkellä toteutettu ainoastaan suullisen materiaalin perusteella. Työn tarkoituksena oli selvittää millä tavalla uusien työntekijöiden perehdyttäminen tällä hetkellä toimii yrityksessä ja millä tavalla perehdyttämisprosessia voitaisiin parantaa kirjallisen materiaalin avulla. Itse opinnäytetyön lisäksi valmistuu siis perehdytysopas, joka löytyy liitteenä opinnäytetyöstä. Opinnäytetyön tavoitteena on parantaa perehdyttämisprosessia kohde yritys Kirpputori Kukkarossa ja tätä kautta auttaa sekä perehdyttäjää, että uusia työntekijöitä perehdyttämisprosessissa.\nOpinnäytetyö rajattiin koskemaan uusien työntekijöiden perehdyttämistä, johon yrityksen toiveesta kaivattiin kirjallista materiaalia. Itse tutkimus toteutettiin kvalitatiivisena, eli laadullisena tutkimuksena. Kirjallisen materiaalin avulla haluttiin tuoda yrityksen perehdyttämisprosessiin jatkuvuutta ja tasapainoista laatua perehdyttämiseen. Lähdemateriaalia tämän opinnäytetyön toteuttamiseen on haettu muun muassa perehdyttämiseen liittyvästä kirjallisesta materiaalista. Lisäksi työssä on käytetty erilaisia internetlähteitä, artikkeleita ja kirjoittajan omakohtaista kokemusta perehdyttämisestä. Koska kyseessä oli kohdeyritykselle toteutettava opinnäytetyö, on materiaalia kerätty myös toteuttamalla haastatteluja Kirpputori Kukkarossa. Haastateltaviksi valikoituivat itse yrittäjä, joka yrityksessä vastaa uusien työntekijöiden perehdyttämisestä. Yrittäjän lisäksi haastateltiin myös yrityksessä pidemmän aikaa työskennellyttä osa-aikaista työntekijää, jotta tutkimukseen saatiin sekä perehdyttäjän, että perehdytettävän näkökulmia. Haastattelut suoritettiin henkilökohtaisesti.\nHaastatteluista saatujen tulosten perusteella analysoitiin yrityksen nykyistä perehdytysmallia ja pohdittiin, miten sitä voitaisiin parantaa perehdytysoppaan avulla. Tuloksien analysointiin käytettiin muun muassa SWOT-analyysia, jonka avulla saatiin selvitettyä yrityksestä jo löytyvät perehdyttämisen vahvuudet sekä kehitettävät kohteet. Yrityksessä oli jo ennestään hyvin henkilökohtainen perehdytysmalli, josta myös perehdytettävät ovat pitäneet. Henkilökohtaisesta lähestymistavasta ja hyvästä seurannasta huolimatta kaivattiin perehdyttämisen tueksi kirjallista materiaalia. Kirjallisen materiaalin avulla perehdyttämisprosessiin saatiin luotua siihen kaivattua runkoa ja tätä kautta toistuvaa rutiinia. Yrittäjän toiveena oli, että opinnäytetyön tutkimuksen tuloksena syntyvää perehdytysopasta voitaisiin tulevaisuudessa hyödyntää yrityksen perehdyttämisprosessissa.


Veikkauskioski | Veikkausvihjeet ja parhaat bonukset 2015 - Part 4\nOlympialaiset ja muut urheilun suurtapahtumat ovat vedonlyöjälle kulta-aikaa, sillä ne tarkoittavat samalla sitä, että tarjolla on paljon kampanjabonuksia vedonlyöntiin. Parhaat vedonlyöntibonukset...\nLive-vedonlyönti on yksi hauskimmista tavoista lyödä vetoa netissä. Varsinkin live-jalkapallo ja live-jääkiekko ovat nousseet suomalaisvedonlyöjien suosioon. Livevedot ovat kasvattaneet suosiotaan paremman...\nNetin pelisivustot tarjoavat sinulle tervetuliaisbonukseksi tukun bonusrahaa, kun liityt jäseneksi ja teet ensitalletuksesi. Vaan miten toimii vedonlyöntibonuksen kierrätys? Jokaiseen bonukseen liittyvät...\nJos et ole aiemmin lyönyt vetoa netissä, voi rahan siirtäminen vedonlyöntisivustolle kuulostaa vaikealta. Sitä se ei kuitenkaan ole. Kun pelaat Veikkauskioskin...\nmestareiden liiga veikkausvihjeet\nmm-kisat 2018 veikkausvihjeet\nValioliigan vinkit viikonlopulle – jouluruuhka ei säästä ketään\nSM-liigan pitkävetovihjeet perjantaille – Vaasassa muhii yllätys?\nVedonlyöntivihjeet Brasilian GP:n aika-ajoihin – yllätyksiä luvassa?\nFormula ykkösten maailmanmestari on jo ratkennut, mutta kautta on vielä pari kisaa jäljellä. Tänä viikonloppuna ajetaan monen suosikkikisa eli...\nNHL:ssä pelataan tänä yönä neljä ottelua, jotka alkavat melko aikaisin Suomenkin aikaa. Nyt on siis hyvä hetki ottaa pienet...\nValioliigassa sunnuntaina kaksi huippuottelua – lue vihjeet\nValioliigassa pelataan sunnuntaina isoista asioista, kun suuret joukkueet kohtaavat toisensa. Ensin Manchester City isännöi Arsenalia kotikentällään, sitten Chelsea ottaa...\nMestareiden liigan vetovihjeet kierrokselle 4 – tasureiden kierros?\nMestareiden liiga jatkuu tänään 4. kierroksen merkeissä. Luvassa on monia mielenkiintoisia otteluita, joissa pelataan nyt entistä vahvemmin jatkopaikoista. Manchester...\nVierasvoittojen yö? Lue vihjeet NHL:n sunnuntaimatseihin\nNHL-kausi 2017/18 on nyt vanhennut noin 12 kierroksen verran, joten joukkueiden voimasuhteista alkaa saada jo hieman parempaa kuvaa. NHL...\nMeksikon GP:n vedonlyöntivihjeet – kauden 2017 F1-mestari varmistuu?\nFormula ykkösissä on tänään mestaruus katkolla. Toki kauden ykköskuljettaja on käytännössä ollut selvillä jo pitkään, mutta Sebastian Vettelin teoreettisetkin...\nEnglannin Liigacupissa kaksi huippuottelua – lue vihjeet!\nEnglannin Liigacup eli nykyisin viralliselta nimeltään Carabao Cup jatkuu tänään kahden neljännesvälieräottelun myötä. Tarjolla on pari huipputason ottelua, sillä...\nTänään voittavat HIFK ja Jokerit – lue lätkävihjeet keskiviikolle\nTänään pelataan jääkiekkoliigassa vain yksi ottelu, jossa kohtaavat Helsingin IFK ja Kuopion KalPa. Heikosti kautensa avanneista joukkueista molemmat haluaisivat...\nValioliigan viikonlopun tulosvetovihjeet – voittoputkelle jatkoa?\nValioliigan kovimmat joukkueet palautuvat edelleen Mestareiden liigan otteluistaan, mutta tänään mennään taas liigan puolella. Luvassa on tuttuun tapaan täysi...\nVoittaako Hamilton taas? Lue vihjeet USA:n osakilpailuun\nFormula ykkösten mestaruus on aika lailla jo jaettu, vaikka teoreettisesti Lewis Hamilton onkin vielä ohitettavissa. Britti on kuitenkin ollut...


Työ viharikoksia vastaan on vasta aluillaan | Maailma.net\nKaari Mattila Ihmisoikeusliitto 17.3.2016\nOikeusministeriön hiljattain julkaiseman selvityksen mukaan vihapuhetta ja häirintää kokevat hyvin erilaiset vähemmistöryhmät Suomessa. Peräti 80 prosenttia ei kuitenkaan ilmoita kokemastaan mihinkään. Poliisille ilmoittaminen koetaan turhaksi.\n"Vaikka vihapuhe ei täyttäisi rikoksen tunnusmerkistöä, se luo aina turvattomuutta ja voi aiheuttaa eristäytymistä ja terveyshaittoja."\nKirjoittaja on Ihmisoikeusliiton pääsihteeri, joka osallistui oikeusministeriön ja EU:n järjestämään Good Practice Plus -viharikoksia käsittelevään seminaariin 8.–9.2.2016.\nNäkökulmaIhmisoikeuspolitiikka Suomessa ihmisoikeudetvähemmistöpolitiikkasiirtolaisuus Suomi Ihmisoikeusliitto


Jalankulkuonnettomuus: Katufestarit ja Hanami\nJos tuossa viikolla valittelin että pusken vapaa-ajan kaikkea täyteen niin tämä viikonloppu oli taas oikein passeli esimerkki siitä.\nLopetin töissä valvomisen perjantaiaamuna ja muutaman tunnin voimaunien jälkeen suunnistettiin kauppaan ja metsästämään kummipojalle synttärilahjaa. Kroppa kävi ilmeisen ylikierroksilla koska sain illalla vielä kuningasidean painua salille. Tuntui yllättävän hyvältä vaikka niskassa olikin vinksallaan oleva vuorokausirytmi ja univelat. Uni tuli nukkumaan mennessä välittömästi.\nLauantaina olikin jokavuotinen Arabian katufestivaali. Pistetään marinat nyt tähän ensin niin voidaan sitten loppuaika vaan hehkutella. Nimittäin tämäkin tapahtuma paisuu vuosi vuodelta. Viime vuonna n. 8000 kävijää tuntui siltä että siinä on porukkaa just riittävästi. Tänä vuonna määrä ylitettiin, en nyt tiedä voinko sanoa että reippaasti mutta varmasti ylitettiin. Tapahtumapaikat on aika rajalliset ja kun väkeä on paljon niin alkaa olla hetkittäin olo että ei ole enää kivaa. Tänä vuonna nyt vielä jotenkuten meni. Mutta jos määrä tuosta vielä kasvaa niin se alkaa olla järjestäjille melko haaste. Ja kasvaahan se koska sana leviää aina kivojen tapahtumien kohdalla.\nKaunis ja lämmin kelihän suosi, mikä oli tosi mukavaa. Mutta lämpimän ilman myötä esille ilmestyy myös bissen lipittäjät, jotka mua henkilökohtaisesti ärsii näissä koko perheen tapahtumissa. Pari puistobisseä on ihan ok, mekin harrastetaan sitä. Mutta ehta kännääminen on ihan nounou tämmöisissä. Harmi jos tästä tulee sellainen puistokännitapahtuma koska musta on ollut osittain ihan mahtavaa että kaikista meidän puistoista huolimatta tuo kulttuuri on puuttunut täältä. Alppipuistoon ei kuitenkaan ole täältä kovin pitkä matka. En haluaisi uskoa että mä vaan olen liian niuho.\nMutta sitten niihin kivoihin juttuihin! Mun mielestä Arabian katufestarit on yksi kesän kivoimmista jutuista. Ehkä isoimpana kivuutena se että kaikki tapahtuu kirjaimellisesti tässä meidän omilla pihoilla ja meidän omilla huudeilla. Koti on ihan vieressä ja sinne pujahtaa hetkessä jos haluaa vaikka käyttää oman kodin vessaa. Ja on kiva kun pystyy moisen mahdollisuuden tarjoamaan kavereillekin. En ehkä olisi vielä kymmenisen vuotta sitten ajatellut että arvostan oikeaa vessaa näin paljon.\nOlen aiemminkin kirjoittanut että täälläpäin on todella aktiivinen asukasyhdistys ja sehän tämänkin tapahtuman takana on. Katufestareilla jos missä tulee ilmi tämän kaupunginosan yhteisöllisyys ja eilen kyllä kiteytyi niin hyvin itselle se oikea olo siitä ratkaisusta että ei olla muuttamassa täältä pois.\nKatufestarithan on ennenkaikkea suuri kierrätystapahtuma mutta tänä vuonna ei kovin ihmeellisiä kirpparilöytöjä tehty. Mutta se ei haitannut yhtään! Oli kiva nähdä naapureita ja kavereita, lapset viiletti milloin missäkin, musiikki raikasi ja ihmiset oli hyvällä tuulella. Kaverilla on Kolmosen ikäinen tyttö ja nyt nämä meidän taaperot alkavat olla senikäisiä että tajuavatkin toistensa olemassaolosta jotain. Huvittavaa seurata kun kumpikin höpöttää sitä taaperotalkia ja sujuvasti ymmärtävät toisiaan. Taaperot jammailivat musiikin tahdissa, kävivät paijailemassa koiria ja välillä tulivat ottamaan huikkaa vesipullosta. Kaksikko huiteli sujuvasti omillaan ja me aikuiset nautittiin kaikesta.\nJa se keli! Kesä yllätti täysin, mä ja Siippa hieman kärähdettiin koska ihan tosissaan ei tajuttu että on oikeasti niin lämmin. Oltiin kyllä varjossa suurinosa ajasta mutta se vähäinen aurinko mitä saatiin niin oli sitten liikaa. Kolmas oli sentään oikeaoppisesti suojattu.\nKoko päivä tuli vietettyä ulkosalla ja koska en ilmeisesti ollut vielä tarpeeksi uupunut niin suuntasin vielä lasten kanssa vaateostoksille. Ekalla on koulussa tanssiaiset tiistaina ja sinne oli toiveena siisti vaatetus. Meidän käsitykset ei osuneet yhtään yksiin mutta saatiin senverran sovittua että converset ja chinot on riittävän siistit. Yläosa puuttui joten sitä suunnattiin etsimään. Lisäksi haussa oli kesäkengät Kolmoselle. Siippa suuntasi meidän kavereiden kanssa sillä aikaa kotiin kokkaamaan ruokaa koko meidän festariväelle. Illalla vielä sauna ja voin kertoa että ei tarvinnut paljon unta houkutella.\nSunnuntaina olikin vuorossa Hanami-juhla Roihuvuoren kirsikkapuistossa. Mä olen ollut tietämätön koko japanilaisen puiston olemassaolosta joten nyt oli hauska suunnata kokonaan uuteen paikkaan. Kirsikankukkien kukinta oli valitettavasti jo osittain ohitse mutta kaunis päivä sattui onneksi tällekin päivälle. Me keskityttiin lähinnä loikoilemaan ja bongailemaan parhaiten pukeutuneita juhlijoita. Lolita-tyttöjä näkyi varmaan eniten mutta vilahteli seassa muutama manga ja harajukukin. Kuvia en kehdannut räpsiä kysymättä ja kun oli niin kiva vaan pötkötellä niin en jaksanut nousta kyselemään. Kolmas nukkui päikkärinsä puistossa ja me ihmeteltiin kaikkea mitä nähtiin ja kuultiin.\nMua mietitytti että mitenhän Suomessa asuvat japanilaiset kokevat nämä juhlinnat. Ovatko ne täällä vain huono yritelmä alkuperäisestä vai saadaanko sitä aitoa alkuperäistä tunnelmaa yhtään välitettyä?\nHanami tarkoittaa japaniksi kukkien katselemista ja se on Japanissa vuoden tärkein juhla\nKoukattiin kotimatkalla Subwayssa vaimentamassa nälkä ja koska Kolmaskin heräsi niin suunnattiin vielä leikkipuistoon. Koko viikonloppu hurahti siis oikeastaan ulkona. Saldona paljon pisamia nenänpäässä ja aurinkorasvalta tuoksuva nahka. Äkkiä se meni tämäkin viikonloppu!\nEnsi viikonloppuna sitten Kumpulan kyläjuhlat, Maailma kylässä ja Siivouspäivä.\nLähettänyt Kukkis - Jalankulkuonnettomuus klo 17.42\nTunnisteet: Liibalaaba, Parhaat pojat, Parhautta, Perhereissuja


Mount Everest: Muuttiko Nepalin maanjäristys vuoren korkeutta? | Natgeo.fi\nNepalia 25. huhtikuuta koetellut maanjäristys on ilmeisesti aiheuttanut pysyviä muutoksia Maan pintaan. Ehkä myös Mount Everest on nyt eri korkuinen. Tutkijoilla on kiire saada käsiinsä tiedot, jotka ovat tallentuneet vuoren läheisyyteen.\nkeskiviikko 29. huhtikuuta 2015 teksti Brian Clark Howard\n#Everest #Kysy asiantuntijalta\nTietojen nouto kilpajuoksua aikaa vastaan\nYhdysvaltojen geologian tutkimuskeskuksen (U.S. Geological Survey, USGS) geologiryhmä selvittää parhaillaan, vaikuttiko Nepalin maanjäristys Mount Everestin korkeuteen. Heidän täytyy kuitenkin saada tiedot GPS-asemalta Mount Everestin läheltä viimeistään kaksi viikkoa järistyksen jälkeen, huomauttaa geofyysikko Kenneth Hudnut, joka tutkii maanjäristyksiä USGS:ssä Pasadenassa Kaliforniassa.\nKahden viikon jälkeen maanjäristystietojen päälle tallentuu uutta dataa, joten kaikkein yksityiskohtaisimmat tiedot siitä, kuinka paljon asema huojui eteen ja taakse sekä ylös ja alas, katoavat. Siksi geologit yrittävät hankkia rahaa voidakseen vuokrata helikopterin tai päästäkseen tietojen luo käynnissä olevan humanitäärisen avustustyön kuljetusten mukana.\nTähän mennessä Kenneth Hudnut ja hänen kollegansa ovat analysoineet satelliittitietoja ja seismologisia tietoja maanjäristyksestä, jonka arvioidaan olleen voimakkuudeltaan 7,8. He toivovat analyysien auttavan selvittämään, mitä oikeastaan tapahtui, ja auttavan ennustamaan tulevien järistysten riskiä.\nAlustavat mallit viittaavat siihen, että Mount Everest ja sitä ympäröivät alueet ovat mahdollisesti siirtyneet muutamia senttimetrejä niin vaaka- kuin pystysuorassakin suunnassa, Kenneth Hudnut kertoo.\nHudnutin oletus on sopusoinnussa brittiläisen Cambridgen yliopiston geologin James Jacksonin esittämän arvion kanssa. Mount Everestillä ”odotetaan pystysuoran siirtymän olevan alle 10 senttimetriä, ja sama pätee vaakasuoraan siirtymään”, James Jackson kirjoittaa sähköpostissa.\nEräs toinen kohta on liikkunut kaksi senttimetriä pohjoiseen ja senttimetrin itään, mutta ei lainkaan pystysuoraan suuntaan, James Jackson lisää. Tähän mainittuun kohtaan, joka sijaitsee Tiibetissä 200 kilometriä itään maanjäristyksen episentrumista, järistys on mahdollisesti vaikuttanut samalla tavoin kuin Mount Everestiin, Jackson huomauttaa.\nTäytyykö kartat piirtää uusiksi?\nKysymykseen siitä, aiheuttaako Mount Everestin uusi korkeus muutoksia National Geographic -järjestön kartta-aineistoon, järjestössä työskentelevä maantieteilijä Juan Valdés vastaa, että hän tutkii tiedot hyvin tarkkaan.\nNational Geographicin aineisto ei perustu vain yhden tutkimuslaitoksen tietoihin, vaan se kootaan mahdollisimman monista lähteistä. Mount Everestin tapauksessa tietoja kerätään tutkimuslaitoksista Kiinasta, Nepalista, Euroopasta ja muualtakin.\nMaanjäristykset ja muut geologiset tapahtumat ovat aiemmin muuttaneet National Geographicin kartta-aineistoa, Juan Valdés kertoo. Tulivuorenpurkaukset ovat esimerkiksi muodostaneet uusia saaria. Kathmandussa syntyneet siirtymät eivät todennäköisesti näy kartoissa, sanoo Juan Valdés, mutta Mount Everestin korkeuden osalta asia jää vielä nähtäväksi.\nViimeisin vuoren korkeuden merkittävä muutos, jonka Juan Valdés muistaa, tapahtui tammikuussa 2014, kun sulava jäätikkö alensi Uuden-Seelannin korkeimman vuoren, Mount Cookin, korkeuden 3 754 metristä 3 724 metriin. Eroa tuli siis 30 metriä.\nSe, että maailman korkein vuori Mount Everest ylipäätään voi liikkua, ”osoittaa, miten dynaaminen planeettamme todellisuudessa on”, Juan Valdés toteaa lopuksi.


Mini Cooper Coupe Luotettavuus [ Tarkka vastaus ]\nMini Coupe esiteltiin ensimmäisen kerran vuonna 2011, ja sen rinnalle esiteltiin roadster-versio. Coupessa on 1,6-litrainen turbomoottori, joka tuottaa maksimissaan 208 hevosvoimaa, ja se kiihtyy 0-100 km/h vain 6,4 sekunnissa. Tästä autosta esiteltiin neljä varustetasoa, jotka ovat Cooper, Cooper S, Cooper SD ja John Cooper Works.\nAuton luotettavuuden selvittäminen on perusasia ennen auton ostamista, sillä se kertoo lähes kaiken autosta. Mini Cooper on ollut Yhdysvalloissa jo monta vuotta, eikä sitä pidetty luotettavimpana merkkinä, mutta nyt se on parantunut paljon. J.D Powerin luotettavuusluokitus Cooper Coupelle on kuitenkin hyvin keskinkertainen, 2,5 viidestä.\nMyös turvallisuustoimenpiteet ovat osa luotettavuutta. Turvallisuustekijä on aina ollut Mini Cooper -autoissa suuri, koska niiden materiaalit ja ominaisuudet ovat erinomaisia. Coupe ei ole IIHS:n tai NHTSA:n kolaritestissä, mutta siinä on loistavat turvallisuusominaisuudet, kuten luistonesto, mukautuva vakionopeudensäädin, turvatyynyt jne.\nMyös poistoaste auttaa arvioimaan auton luotettavuutta. Mini Cooper on menettänyt arvonsa melko hyvin, ja niiden arvo on edelleen erittäin korkea. Coupe on vanha auto, ja se on menettänyt noin 31 % arvoaan 5 vuoden jälkeen.\nHuoltokustannukset ovat merkittävin osa luotettavuutta. Paljon huoltoa vaativilla autoilla on todennäköisimmin negatiivisia arvosteluja omistajilta. Mini Cooperia on pidetty kalliina merkkinä huollon ja korjauksen kannalta. Coupe-mallin huoltokustannukset ovat noin 846 dollaria vuodessa kaikkien huolto- ja korjaustöiden osalta.\nOnko Mini Cooper Coupe etuvetoinen, takavetoinen vai nelivetoinen auto?\nCooper Coupe on etuvetoinen auto.\nKuinka monta istuinta Mini Cooper Coupessa on?\nCooper Coupe on auto, jossa on 2 istuinta. Tämän auton EPA-luokitus on: Kaksipaikkainen\nKuinka paljon hevosvoimia Mini Cooper Coupessa on ja onko siinä turbo?\nCooper Coupen teho on 181 hevosvoimaa ja vääntömomentti 177 lb-ft. Moottori on Intercooled Turbo Premium Unleaded I-4, jonka iskutilavuus on 1,6 L. Polttoainejärjestelmä on: Bensiinin suoraruiskutus.\nCooper Coupessa on 16 X 6,5 tuuman alumiiniset etuvanteet ja 16 X 6,5 tuuman alumiiniset takavanteet.\nMinkä vuoden Mini Cooperia kannattaa välttää?\nJoidenkin alhaisimpien ennustettujen luotettavuuspisteiden mukaan vuodet 2006-2012 ovat Mini Cooperin huonoimpia vuosimalleja. Myös aikaisemmissa 2000-luvun malleissa oli ongelmia.\nMitkä ovat Mini Cooperin yleisiä ongelmia?\nJäähdyttimen etutuki ja jäähdytysnesteletku.\nAjoitusketjun liike voi aiheuttaa melua ja tärinää.\nSähköinen ohjaustehostimen pumppu.\nMuuttuvan venttiilien ajoituksen (VVT) ongelmat.\nVesipumpun ja termostaattikotelon vuodot.\nVaihteiston ongelmat ja vikaantuminen.\nHyundai Tucson luotettavuus\nKuinka kauan Mini Cooperit yleensä kestävät?\nMinit voivat kestää 200 000-250 000 kilometriä, jos niitä huolletaan asianmukaisesti ja ajetaan varovaisesti. Jos ajoit 15 000 kilometriä kalenterivuodessa, Mini Cooper kestää 13-17 vuotta ennen kuin se on korjattava tai vaihdettava.\nOnko käytetty MINI hyvä ostos?\nSe on hyvä käytetty auto ostaa. MINIt ovat premium-pieniä autoja. Siitä joutuu maksamaan enemmän. On monia syitä valita tämä pieni BMW, kuten hyvät jälleenmyyjät ja luotettavuus sekä hauska ajokokemus ja kaunis muotoilu.\nOnko Mini Cooperin luotettavuus parantunut?\nMini Cooperin luotettavuus on parantunut huomattavasti sen viimeisimmän suuren uudistuksen jälkeen. Vuodesta 2015 lähtien CR on antanut Minille keskimääräistä paremmat luotettavuusluokitukset. CR:n tuoreimpien tutkimusten mukaan Minin vuosimallivuodet 2015-2019 ovat parhaita ostaa käytettyinä.\nMikä on paras MINI-malli ostaa?\nMINI Cooper Convertible on epäilemättä MINI-malliston muodikkain malli. Vaikka tavaratila saattaa pienentyä, se on pieni hinta siitä hymystä, jonka saat, kun ajat katto auki auringossa.\nOnko Mini Cooper hyvä lumessa?\nSillä pystyy ajamaan sekä kaupunkikaduilla että maaseudulla, jossa on kohtalaisesti lunta. Se on etuvetoinen ja painaa 2 000 kiloa. Tämä antaa sille hyvän pidon. Syvä lumi voi olla vaarallista, sillä auto on hyvin matala ja voi jäädä kiinni. Suositeltavia ovat yleiskäyttöiset renkaat.


Life is a bitch, So am I: heinäkuuta 2012\nOn vesiki ihan hyvää.. Ihan näin aluks sanon, että tää postaus on omistettu mun ystävälle Mimmille. Tää kyseinen neitokainen täyttää nimittäin huomenna kahdeksantoista vuotta ja täten lapsuus jää taakse ja aikuisuus alkakoon.. Tosin mun mielestä 18-vuotias on vielä aika teini..\nMut kuitenki, huomenna olis pippalot tiedossa ja mä oon Mimmin kans järjestelly niitä ja suunnitellu biisilistaa ja tarjoilua ynnä muuta. Tänään meillä on suunnitelmissa laittaa Mimmin hiuksia vähän uuteen uskoon ja mä pääsen käyttämään mun lähes olemattomia kampaajan taitojani.\nVaikka alkoholi onkin suuressa osassa huomisia bileitä, mä aion viettää illan ihan selvinpäin. Mulla ei nimittäin oo todellakaan varaa vetää taas kännejä, koska muuten mun kotilomat peruuntuu ja mulla jää esimerkiks se Myötätuulirock kokematta.\nToivotaan, että mä pystyn viettämään hauskan illan ilman sitä aivosoluja ja maksaa tuhoavaa nestettä.\nPitäkää mulle peukkuja, etten ratkee ryyppäämään! :D\nJa tänään ehkä myöhemmin julkasen videopostauksen, en vielä lupaa mitään. Katotaan ehinkö, joten pitäkää mun blogia silmällä jos kiinnostaa ;)\nToiminnot: maanantai 30. heinäkuuta 2012\nKun yksi huikka ei riitä Huomasin lauantai-aamuna, että mun puhelin oli kadonnu johonkin. Olin siis ollu edellisenä iltana ryyppäämässä Tiinan kanssa ja ilmeisesti se mun kännykkä on tippunu johonkin, kun mä oon kännissä örveltäny.\nMun oli lähettävä krapulaisena lähimmälle R-kioskille ostamaan uus prepaid-liittymä. Toisaalta mua ei haittaa, että mulla ei oo enää sitä puhelinta, koska se oli muutenkin jo ihan hajoamispisteessä. Mutta eniten tässä vituttaa kuitenkin se, että mun pitää kerätä kaikkien numerot uudestaan. Plus mun kaikki musiikit oli myös siinä puhelimessa. Mut en kai mä voi syyttää, kun itteeni. Mitäs menin taas vetämään sellaset lärvit, että pystyssä pysyminenkin oli aikamoinen haaste.\nMun polvet on muuten ihan ruvella..\nMun ois tässä tulevan syksyn aikana tarkotus ostaa uus puhelin, joten siihen asti mun on nyt pärjättävä tällä\nmun äidin vanhalla paskapuhelimella.\nMut loppujen lopuks mun viikonloppu suju ihan hyvissä tunnelmissa tota edellämainittua äksidenttiä lukuunottamatta.\nEilen palasin Lappeenrantaan ja takasin pääkaupunkiseudulle mä lähen ens perjantaina, jolloin me mennään Sannan kans sinne Myötätuulirockiin.\nToiminnot: torstai 26. heinäkuuta 2012\nKiinnosti ku kilo paskaa Hups! Siitä onki jo kulunu tovi, kun oon viimeks postaillu. Hengissä ollaan, tosin jotku toivoo, että olisin kuollu, hypänny sillalta tai jotain..\nNo elossa mä nyt kuitenkin olen, mulla vaan on ollu kaikennäkösiä menoja. Taino ei mulla oikeestaan oo mitään ihmeellisiä menoja ollu, oon vaan nähny paljon kavereita pitkin viikkoa. Mä oon siis ollu maanantaista asti Helsingissä ja oon koko ajan pyöriny jossain ulkona. En vaan jotenki ikinä malta täällä ollessani pysyä himassa, mun on aina pakko olla jossain jonkun kaverin kanssa. Ehkä se johtuu siitä, että nään niitä täälläpäin asuvia ystäviä harvemmin..\nAnyway, ei mulla hirveesti mitään tärkeetä asiaa oo, mulle vaan iski kauhee bloggaushimo ja päätin avata bloggerin ja kirjottaa tänne jotain turhanpäivästä shaissee.\nKuviakaan ei oo tullu paljoa räpsittyä, joten voisin nyt laittaa ton mun oman pärstän lisäks kuvan mun pari päivää sitten ostamasta hatusta, jotta tällä postauksella olis edes jotain sisältöä..\nToi löyty prismasta ja hintaa oli vaan noin kolme euroa. Se oli 70% alennuksessa ja sen alkuperänen oli 11,95.\nEi kyl taida olla kauheen coolia ostaa vaatteita tai asusteita mistään prismasta, mutta toi osu silmään ja se makso vaan muutaman kolikon, niin mun oli melkein pakko ostaa se.\nMut toi hattu on toisaalta ihan vitun ruma, mut sit taas toisaalta mä myös tykkään siitä... No kai sitä ainakin joskus tulee käytettyä.\nJahei huomasin tossa muutama päivä sitten, että mulla on mennyt viidensadan lukijan raja rikki. Huhhuh, mikä määrä! Kiitos kaikille, lähetän teille virtuaalisen halin ♥ Lähettänyt\n10 kivaa juttuu Eli tää postaus sisältää kuvia sellasista asioista, jotka on mulle tärkeitä ja joista tuun elämässä iloseks.\nEi mul täs muuta ollukkaa. Lähettänyt\nAika jännää Lähettänyt\nKirpputoril ei ookkaa kirppui Sade se vaan jatkaa tätä Suomen kesän raiskaamista. Mulle ei sentään oo ollu siitä mitään haittaa, koska oon istunu arestissa nää viime päivät. Tänään mä tosin oon jo vapaalla jalalla, mutta en tiiä raaskinko lähtee mihinkään, kun toi sää nyt on mitä on.\nEilen pääsin sen verran ulos, että kävin yhen ohjaajan kans kirpputorilla. Mä lähin matkaan vähän epäilevin odotuksin, mulla kun ei hirveesti oo kokemusta noista käytettyjen vaatteiden ja tavaroiden ostamisesta. Vaikka se onkin nykypäivänä ns. "trendikästä" ostaa kaikkee second hand-kamaa, niin mä oon silti aina jollain tavalla vierastanu kirppareita. Oon ajatellu, että se on jotenkin epämiellyttävää, kun joku muu on käyttäny sitä samaa vaatekappaletta, jonka itse ottaa käyttöön.\nMut nyt kun perehdyin asiaan vähän paremmin, niin kyllä mun ennakkoluulot tuli alas ihan ryminällä. Kaikki kuteet oli ihan hyväkuntosia, eikä jokainen henkarissa roikkuva vaate ollu mikään ruma mummo-riepu. Päinvastoin, siellä oli iso joukko sellasia vaatteita, jotka mä olisin ilomielin voinu haalia mun omaan vaatekaappiini. Kaiken lisäks kirppareilla on erittäin halpaa.\nTottakai siellä oli myös sellasia vaatteita ja tavaroita, jotka pistää miettimään, että kuka sellasia haluis itselleen, saatika vielä maksaa niistä. Mut faktahan on se, että jokaisessa asiassa on myös ne miinuspuolensa. Kyllähän normaaleissakin vaatekaupoissa on paljon sellasia vaatteita, joita on vaikee kuvitella kenenkään päälle.\nMun mukaan sieltä kirppikseltä tarttu siniraidallinen neule, joka makso vaivaset neljä euroa, sekä beigen väriset chinot. Niilläkin oli hintaa vaan kuus euroa. Eli yhteensä tosta reissusta joutu pulittaa ainoastaan kymmenen euroa, joka ei ainakaan mun mielestä mikään kauheen paha summa ole.\nSuunniteltiin eilen mun ihanan pikku Sannan kanssa, että jos kaikki menee suunnitelmien mukaan, niin mennään 3.-4. päivä elokuuta Vantaalla järjestettävään Myötätuulirockiin. Me ostetaan vaan perjantaille liput, koska sillon esiintyy Sannan suuresti ihannoima Turmion Kätilöt, jonka se ehdottomasti haluaa nähdä. Eikä meillä muutenkaan oo varaa ostaa kahen päivän lippuja. Mä lähen mukaan ihan vaan fiiliksen takia, koska mä en oo ikinä käyny festareilla ja mä haluun kokea sen tunnelman. Tosin toi Myötätuulirock ei oo mikään kauheen iso festari, mutta kyllä se nyt mulle kelpaa, kun ei se hirveen paljon maksakkaan. Yhen päivän lippu maksaa siis 20 euroa.\nMutta tässä kaikki tältä erää. Iloista keskiviikkoa kaikille! :)\nOon aika kovis Lähin lauantaina alkuillasta pyöräilemään kohti Mimmin kämppää. Meijän oli tarkotus viettää ilta siellä ilman mitään kummempia suunnitelmia. Myöhemmin meille selvis, että yhellä meijän tutulla on bileet ja päätettiin sitten lähteä sinne. Ne kyseiset alkoholin huuruiset pippalot oli tarkemmin sanottuna tuparit, koska niiden järjestäjä on vasta muuttanut siihen kämppään. Porukkaa ja alkoholia riitti ja hauskaa oli. Mäki sit päädyin vetämään lärvit, vaikka toisin olin suunnitellu. Mun on vaan jotenki kauheen hankala kieltäytyä juomasta, kun sellanen mahdollisuus tulee. Varsinkin kun just esimerkiks noissa kekkereissä kaikki muut kittas sitä alkomahoolia kurkuistaan alas, niin kyllä siinä tulee vähän sellanen ulkopuolinen olo olla ainoo, joka viettää iltaa kuivin suin.\nSoitin kolmen aikaan yöllä tänne mun laitokselle ja väitin sammuvani katuojaan ihan minä hetkenä hyvänsä, ellei mua heti tulla hakemaan. Sain kuin sainkin valkoisilla valheillani kyydin. Totuushan oli siis se, ettei mulla oikeesti mitään hätää ollu ja mä olisin voinu jatkaa sitä juhlimista vaikka aamuun asti, mutta ajattelin että saan vähemmän ongelmia jos en kuitenkaan oo ihan koko yötä luvattomilla teillä.\nNo tässä mä nyt tutun kaavan mukaan istun arestissa. Näillä näkymin pääsen keskiviikkona pihalle.\nJa eilisaamuna mun olo oli kyllä taas sellasta luokkaa, ettei tehny mieli koskee enää ikinä mihinkään alkoholipitoiseen. Päässä jyskytti ja mä taisin oksentaa mun viimesetki aivonrippeet pellolle.\nEttä tälläst settii tällä kertaa.\nToiminnot: lauantai 14. heinäkuuta 2012\nMansikois ei oo lihaa Lähin eilen yhen mun laitoksen ohjaajan kans autolla pellolle poimimaan mansikoita. Yhteensä kolme ämpärillistä sieltä puskista tuli kerättyä. Siinä poimiessa noin joka toinen pääty mun suuhun ja joka toinen ämpäriin. Ne mansikat oli niin hyviä ja mehukkaita, etten malttanu olla syömättä niitä. Mut tarpeeks kun niitä oli kitaansa ahdannu, niin tuli sen päivän mansikkakiintiö täyteen. Ihmettelen miten voi olla mahollista, että mansikat on niin hyviä, mut silti ne on terveellisiä, eikä niiden syömisestä tarvii potea huonoa omatuntoa. Kun yleensä kaikki herkullinen on kauheen epäterveellistä ja lihottavaa.\nSiellä mansikkatilalla oli myös joku navetta ja kateltiin siinä aidan takana olevia ylisöpöjä lampaita. Ei kyl tee vähään aikaan mieli syödä kebabbia.. Mä oon muutenkin viime aikoina miettiny vakavasti, että lopettaisin lihansyönnin. Mun käy sääliks kaikkia eläimiä, jotka tapetaan vaan sen takia, että ihmiset sais täyttää vatsansa niiden lihoilla.\nMä oon aikasemmin yrittäny olla kasvissyöjä. Parin kuukauden jälkeen mä kuitenkin luovutin ja siirryin takas liharuokaan. Pakko se on kuitenki myöntää, että jotku liharuuat on tosi hyviä.\nMut mun pitää viel harkita tätä asiaa. Lähettänyt\nMimmi ja mä kaupungilla taas Eli siis kuten mä viime postauksen lopussa mainitsin, mä lähin eilen Mimmin kans ulos. Päädyttiin keskustaan hengailemaan ja kyllä siinä iltaa istuessa meijän molempien alkoholihammastakin alko hieman kolottaa. Mietittiin vaihtoehtoja, että miten voitais vetää ilmaset lärvit, kummallakaan meistä kun ei sattumoisin rahaa taskunpohjalta löytyny. Ilmasen viinan bileitä ei sit mistään ilmaantunu, joten me ajateltiin että mennään kauppaan ja otetaan vaan sieltä juomat ja kävellään muina miehinä ja naisina kassojen ohi. Alettiin jo suunnitella erilaisia pöllimistaktiikoita kunnes me lopulta tultiin toisiin aatoksiin ja päätettiin viettää ilta sittenkin ihan vesiselvinä. Ehkä se oli sit loppujen lopuks parempi vaihtoehto..\nKuvailtiin kameran akku melkein tyhjäks ja naurettiin niille epäonnistuneille kuville. Jostain syystä aina, kun oon Mimmin kans meillä on tapana kuvata kameran muisti täyteen hassuja yhteiskuvia. Johtuu varmaan siitä, että me molemmat ollaan niin kuvauksellisia ja kauniita, että meistä ei vaan saa huonoja kuvia.... NOT!\nSuurin osa meijän räpsimistä kuvista on täysin julkaisukelvottomia. Nimenomaan sen takia meijän täytyy kuvata hirvee määrä, että ees muutama otos onnistuis.\nTässä nyt sitä eilisen saldoa.\nAlkuviikon meiningit Helou! Käytiin mun laitoksen kans maanantaina kattomassa Rock of Ages - niminen elokuva. Mun mielestä se oli kyl tosi hyvä kaikesta siirappisuudestaan ja ennalta-arvattavuudestaan huolimatta. Sellanen hyvän mielen leffa hyvällä musiikilla maustettuna.\nEilen mulla ei ollu oikeestaan mitään tekemistä ja mä kirosinki koko päivän sitä kuinka perkeleen tylsää mulla oli. Kavereilla oli muuta menoa ja mun yks parhaimmista ystävistänikin joutu viime sunnuntaina katkolle, joten en nää nyt sitäkään kuukauteen. Mulla on jo nyt hirvee ikävä, vaikka siitä onkin vasta kolme päivää, kun se lähti. Ilmeisesti siellä ei saa pitää puhelimiakaan hallussa..\nPäädyin sitten illalla menemään pitkästä aikaa lenkille. Oli jotenkin tosi mahtava fiilis juosta ja kävellä musiikit pauhaten siellä pururadalla, kun aurinko teki laskuaan ja ilta alko pikkuhiljaa hämärtyä.\nTänään mun päivä alko näissä tunnelmissa:\nEli huone on nyt siisti ja mä lähen kohta pyöräilemään Mimmille. Lähettänyt\nVastauksii mitä hiusvärejä sulla on ollu? :)\n- Musta, tummanruskee, oranssi, blondi, pinkki, punanen ja vaaleenruskee. mistä ostat yleensä vaattees?\n- Ihan perus vaatekaupoista, kuten H&M, Jack&Jones yms.\nonko robin hyvä?\n- Ei todellakaan........ :D mut jos joku tykkää ni mikäs siinä.\nmitä mieltä oot siitä et ihmiset arvostelee toisiaan ulkonäönperusteella?\n- No aika typerää\narvosteleeks ihmiset sua paljo päin naamaa ?\njos arvostelee ni miltä se susta tuntuu ?\n- Ei oo kukaan ainakaan muistaakseni ikinä sanonu mitään päin naamaa. Enemmän just netissä ja selän takana. Enkä mä oikeestaan jaksa välittää siitä mitä muut musta ajattelee. Ei oo mun henkinen helvetti jos jollain on jotain hirveitä ongelmia mua kohtaan.\nOnko kukaa blogin lukija tullu ikinä juttelee sulle esim. kaupungilla?\n- Kerran on tullu kaks tyttöö. Onko eläimiä?\n- Ei ole, vaikka kovasti haluaisin. Hengaatko kampis useinkin? - Enpä oikeestaan. Minkä milliset venytykset sulla on? - Molemmat on 20mm mikä päivä määrä oot syntyny?\n- No ainaki Lady Gaga on yks lemppareista. Tykkään myös tosi paljon Marilyn Mansonista.\nootko ajatellut mennä big brotheriin?\n- Oon, mutta en tiiä kestäisinkö mä siellä.. pitää viel miettiä haenko sinne vai en.\njos voisit mennä joko : selviytyjiin, talenttiin, idolsiin tai pelkokertoimeen, nii mihin niistä menisit ? (:\n- Idolssissa oon jo ollu ja aion ens kaudella mennä uudestaan. Eli mun vastaus on Idols :)\nootko tulos kattoo Gagaa elokuus ?\ntiedätsä lukeeko sun nuorisokodin henkilökunta sun blogii?\n- Lukee... sen takii mä en voi oikeen kertoo täällä mistään mun ryyppäyksistä tai muista..\nantaisitko mulle nimmarin jos pyytäisin :3??\n- Antaisin tottakai! :)\nMis opiskelet ens syksyn?\n- En missään. Mut pistetään luultavasti johonkin töihin. Poltatko?\nmikä oli sun edellisen tokarin keskiarvo?\n- 4.88 muistaakseni Kuulutko kirkkoon?\n- En kuulu\n- Kyllä mä jollain tasolla uskon.\nKadutko ollenkaan sitä ettet oo ottanu koulua vakavasti ? - En. Mut luultavasti muutaman vuoden päästä kadun sitä todenteolla.\nmikä oli oli sun eka lävistys? :)\n- Kielikoru. Otin sen seiskalla.\nootko harkinnu tatuoinnin ottamista?\n- Olen ja aion hankkia sellasen heti kun täytän 18.\nootko miettiny blogin lopettamista? - En todellakaan!\nmikä on sun kokonimi?\n- Jussi Tuomas Samuel Pesonen\nmiks jouduit nuorisokotiin?\n- Tätä on kysytty tosi paljon. Mä oon tehny tästä kyseisestä aiheesta postauksen ja sen voitte lukea tästä.\n- En ees Virossa. Mulla on kyl kova hinku nähä maailmaa.\nOotko joutunut kokemaan paljon kiusaamista ? Erotuthan sä kuitenkin aika paljon muista sun ikäsistä pojista.\n- No jonkun verran on jotain perään huudeltu, mut ei mua kiinnosta. Ne menee multa toisesta korvasta sisään ja toisesta ulos.\nKiitos paljon kaikille. Kysymyksiä tuli tosi paljon ja niihin oli kiva vastailla. Osa kysymyksistä oli sellasia, joihin mä en haluu vastata tai kommentoida. Jos on vielä jotain kysyttävää niin jättäkää kommentti, ja mä pyrin vastaamaan kysymyksiinne. Lähettänyt\nKYSYKÄÄ!!!!!!!! Eli siis kysymyspostausta olisin tässä tekemässä. Kysymyksiä voi jättää tohon kommenttiboksiin, joihin vastailen erillisessä postauksessa, ku on tarpeeks kysymyksiä koossa. Lähettänyt\nOllaa kamppihoroi Eilen Helsinkiin saavuttuani päädyin hengailemaan Tiinan kanssa. Pyörittiin stadissa ja yhtäkkiä saatiin idea, että mennään lävistämöön hankkimaan molemmille vähän lisää rautaa naamaan. Astuttiin ratikkaan ja suunnattiin Mystic Art- nimiseen liikkeeseen, josta on tullu meijän vähän niinku vakiolävistämö. Mä otin toistamiseen bridgen. Katoin tossa muutama päivä sitten jotain mun vanhoja kuvia ja mua alko himottaa se kyseinen lävistys uudelleen. Viimeks se mun bridge oli vähän liian ylhäällä, ja se olikin se suurin syy, miks mä alun alkaen halusin ottaa sen pois. Nyt se laitettiin sitte oikeeseen kohtaan, ja vähän teki kyllä kipeetä, mutta oli se sen arvosta! :)\nTiina pääty ottamaan alahuuleen keskelle korun.\nKun neulat oli työnnetty meijän kasvojen läpi ja rahat lyöty tiskiin, lähettiin istuskelemaan Tuomiokirkon portaille nauttimaan auringosta. Mun sisko meni muuten kyseisessä kirkossa naimisiin viime syyskuun alussa.\nSiinä se meijän päivä ja ilta kulu ympäri keskustaa hengaillen.\nToivottavasti tästäki päivästä tulis ihan jeeees.\nNyt mulla alkaa pieni ns. blogiloma. Seuraavaa postausta kirjottelen sit vasta ens viikon alussa.


Tarutuulahduksia: Paimennuksen täyteinen viikonloppu (PAIM-E ja PAIM-T titteleitä)\nPaimennuksen täyteinen viikonloppu (PAIM-E ja PAIM-T titteleitä)\nJärjestimme ja järjestämme tänä viikonloppuna Lappalaiskoirat ry:n perinteisen lammaspaimennuksen taipumuskokeita, esikokeita ja 1-luokan kokeita Runtin tilalla Kiimingissä. Kaksi ekaa päivää on nyt ohi eli Tarutuulten osalta ne merkityksellisimmät. Perjantaina neljä Hattu-pentua eli vuoden ikäiset Kultakruunu eli Höntti, Kellohattu eli Kelo, Karvalakki eli Tico ja Knalli eli Nalli osallistuivat 7-24 kk ikäisille koirille suunnattuun taipumustestiin. Tyypit oli tosi päteviä ja suorittivat testin hyväksytysti Karvalakkia lukuunottamatta. Tico näki lampaita ekaa kertaa ja oli turhan kierroksilla koko testin ajan. Mutta sekin suhtautui lampaisiin hyvin intensiivisesti ja kiinnostuneesti. Se on myös vielä tosi pentumainen käytökseltään, vaikka kokoa on jo ison koiran verran. Ticolle siis tulokseksi suositellaan testattavaksi uudelleen. Muilla meni kivasti ja ne lampaankakan syönnin lomassa ehtivät väläytellä paimennustaipumuksiaankin.\nKelon arvostelu, sillä oli valmiiksi vähän vauhkona olevat lampaat, joten se ei ehkä ihan kaikkeaan päässyt esittämään.\nTänään sain sitten itse stressaantua eli osallistuin sekä Minkan että Hupin kanssa esikokeeseen. Saimme arvonnassa numerot 3. ja 7., joten ihan mukavilta lähtöpaikoilta pääsimme starttaamaan. Kokeessa ensin otettiin lampaat ulos häkistä, suljettiin häkin ovi (koiralla vartiointi samalla), kuljetettiin laumaa samassa aidassa toiseen päähän, kierrettiin merkki ja tultiin takaisin. Sitten avoimesta portista toiselle laitumelle, siellä isomman seinämän kierto, aitauksen toiseen päähän laiduntamaan kahden esteen välistä. Laidunnuksessa itse koiran taakse esteiden väliin odottamaan. Sitten koiran ohi itse lampaille ja lampaat vetoon ja koira perään. Tämän jälkeen pysäytysalueelle, jossa pysäytys (koiran pitäisi pysäyttää) ennen esteitä (joiden takana kuvitteellinen moottoritie), tien tarkistus niin että ei tuu porotokkaa juuri sillä hetkellä ja matkan jatkuminen takaisin ensimmäiseen aitaan rauhallisesti. Siellä taas lampaat parkkiin ja koira vartioimaan, portti auki ja lampaiden häkitys.\nNäin siis ihannetapauksessa. :) Molempien kanssa häkitykset meni kivasti, kuljetukset ihan jees, pysäytyksiä ei oltu harjoiteltu, niin Hupin kanssa ei tehty sitä ollenkaan, Minkan kanssa tehtiin jonkinsortin versio, mutta itsehän miä ne lampaat siinä pysäytin eikä koira. Minkan laidunnuksessa lampaat alkoi hiippailla pois. Hupillakin ne harkitsi, mutta sen kohdalla hoksasin käskeä koiran seisomaan ja lampaat palasivat kiltisti kasaan. Itse huitelin paimensauvalla ja käsilläni epämääräisesti, mutta muuten meni hyvin ja ohjaajakin sai kehuja rauhallisuudestaan, laumanlukutaidostaan ja siitä, että antoi koirien tehdä itse hommia eikä tuijottanut niitä koko ajan. Tuomarina oli Terhi Mikkonen.\nTässä vielä eriteltynä pisteytykset:\nKuljetus/ohjaaminen 17p (-3) Välillä hiukan liikaa vauhtia. lampaat menee ohjaajan ohi.\nLaidunnus merkityllä alueella 15*15m 14p (-6) Koira kääntyi ohjaajaan päin, antoi lauman valua. Ohjaajalle tuli kiire jatkaa.\nKuljetus/ohjaaminen 18 (-2) Hyvä etäisyys\nLaidunnus Koira on ohjaajaan päin\nkäskyt Hyvää, maltillista ohjausta. Välillä turhaa käskytystä. Loogisuutta sauvan käyttöön.\nMinkan ja Hupin kuvat eivät ole kokeesta vaan viikon parin takaa ja ne on ottanut Elina Seppänen.\nLähettänyt Tarutuulten klo 21.04\nTunnisteet: hupi, K-hatut, Kelo, lammaspaimennus, Minka, PAIM-E, PAIM-T, paimennus, paimennuskokeet\nMetka ja Spock 21.9.\nPaimennuksen täyteinen viikonloppu (PAIM-E ja PAIM...


desibeli.net - Placebo: Meds\nPlacebon ura alkoi varsin jähmeästi. Kahden ensimmäisen levyn kappalemateriaali oli kiltisti sanottuna vielä varsin epätasaista, vaikka joukkoon mahtui muutamia Every You Every Men kaltaisia helmiä. Tummasävyisen ja orastavan kokeellisen Black Market Musicin (2000) myötä Placebo oli vähällä ajaa totaalisesti metsään, mutta laskusuuntaus jäi onneksi lyhyeksi. Hämmentävän kestäväksi levyksi osoittautunut Sleeping With Ghosts (2003) nosti trion kertarykäyksellä yhdeksi kuluvan vuosikymmenen merkittävimmistä yhtyeistä, todistaen samalla vääräksi kaikki epäilyt Brian Molkon sävellystyön rajoittuneisuudesta. Kun vielä otetaan huomioon Placebon hidas kypsyminen äärimmäisen tiukaksi live-yhtyeeksi, voidaan sanoa että lähtökohdat Medsille ovat enemmän kuin otolliset.\nMeds alkaakin todella lupaavasti. Yhdessä The Kills-bändin Allison Mosshartin kanssa duetoitu nimibiisi on Placeboa parhaimmillaan – kappale, joka näennäisen huolettomasta riffittelystä kasvaa yhtyeelle ominaiseksi kohtalokkaaksi sähkökitaramyrskyksi. Biisin tekstipuolella Molko tosin hieman toistaa itseään, sillä seksi/huumet ovat Placebon tekstien aiheina liiankin ahkerasti käytettyjä. Mosshartin ja Molkon toimiva ”vuoropuhelu” tuo toki useasti kuultuun aihealueeseen täysin uutta sähköä. Myös Medsin kakkossiivulla Placebo iskee kultasuoneen. Kuten useimmat laadukkaat kappaleet, myös Infra-Red vaatii muutaman kuuntelukerran, mutta sen jälkeen kyyti onkin sitä kylmempää. Molkon Medsille sorvaamista pop-koukuista biisin kertosäe on se kaikkein terävin. Jos tätä ei jatkossa lähdetä tarjoaamaan kuluttajille sinkkuna, niin olen syvästi ihmeissäni.\nTämän jälkeen levyn liiton alkaa kuitenkin tulla kuoppia. Drag, Space Monkey ja Follow The Cops Back Home täyttävät paikkansa, mutta juuri muuta kerrottavaa niistä ei ole. Tai no, tuohon Space Monkey-biisiin Placebo on onnistunut loihtimaan etäisesti A Perfect Circlen mieleentuovaa uhkaavuutta. Tämän jälkeen hengähdystauko kuitenkin päättyy ja kolmikko palaa itselleen luonnollisimmalta tuntuvan voimarunttauksen pariin. Post Blue ja Because I Want You toimivatkin hyvin.\nLevyn loppupuolen kappaleista on pakko nostaa esiin vielä hauraan kaunis Broken Promise, jolle yhtye on saanut vieraaksi itsensä R.E.M-liideri Michael Stipen. Paperilla Stipen ja Molkon yhdistelmä saattaa tuntua vieraalta, mutta pirun hyvin duetto käytännössä pelittää. Stipen teoksista paras vertailukohta lienee suosikki-R.E.M-levyni, New Adventures In Hi-Fi, joka alakulossaan ja mollimelodioissaan lienee aikaanan vaikuttanut myös Molkoon.\nMeds on hieno jatko Placebon nauttimalle nousujohteelle. Vielä on liian aikaista sanoa tuleeko se nousemaan Sleeping With Ghostsin ohi trion parhaana levynä, mutta ainakin yhtyeen varhaisen tuotannon se selättää 6-0. Nyt vain peukut pystyyn että Placebo nähdään tulevana kesänä jollain maamme lukuisista festareista.\nOtso_O kommentoi 13.03.2006:\nMielestäni duetto on aivan karmea. Follow the cops back home tosin säväyttää kummasti kuten muutkin hitaammat kappaleet. Aika laajalti jakaantuu ihmiset biisien diggaamisen puolelta.\nAika positiivinen yllätys. Kielletty rakkauteni kykeni vielä varsin passelliin suoritukseen. Parempaan olisi ollut mahkuja jos muutama biisi olisi jätetty pois. Näinkin ihan hyvä.\nminna28 kommentoi 16.03.2006:\nEi tää mikään helppo nakki ole, mutta tykkään koko aika enempi! Osittain myös totaalisen subjektiivisesti ja puolueellisesti: kun ne aiemmatkin levyt oli niiin hyviä, ei tämäkään voi ihan kakka olla jne jne...\nJariJ kommentoi 17.03.2006:\nVähän tyhmää tälläin jälkikäteen omaa arviota kommentoida, mutta kyllä tuo Song To Say Goodbye ansaitsee tulla mainituksi - mitä enemmän sitä pyörittää, sitä paremmalta se kuulostaa. (On muutes aika ainutlaatuista "haudata" levyn ensi sinkku pitkäsoiton vikaksi biisiksi).


Nomis Oy:n uutiskirje 12/2016 - Nomis\nPalvelupyyntöjen käsittely tehostui Maaseutuvirastossa\nMaaseutuvirastossa (MAVI) havahduttiin muutama vuosi sitten siihen, että asiakkaiden lähettämien palvelupyyntöjen käsittelyä pitäisi nopeuttaa ja helpottaa ja että asiakkaiden yhteydenotot voitaisiin tallentaa samaan tietokantaan. Muutokselle oli tarvetta, sillä Maaseutuviraston järjestelmässä on jo noin 15 000 tapausta. Toiveena oli saada kevyt ja helppokäyttöinen palvelupyyntöjen käsittely- ja hallintatyökalu noin sadalle viraston asiantuntijalle päivittäiseen käyttöön. Työkalun piti myös olla muokattavissa Maaseutuviraston prosessien mukaiseksi.\nMaaseutuvirasto päätyi Nomis HelpDeskiin vertailtuaan erilaisia ohjelmistovaihtoehtoja, koska Nomiksen tuote vastasi tilaajan teknisiä ja sisällöllisiä vaatimuksia. Nomiksen asiantuntijat räätälöivät tuotteen niin, että kirjautumisessa on mahdollista käyttää maa- ja metsätalousministeriön hallinnonalan yleistä Pääsynhallinta-tunnistautumista. Lisäksi Nomis HelpDeskin palvelupyyntöjen tilaamiseen käytettäviä lomakkeita muutettiin asiakkaan toiveiden mukaisiksi. Nomis HelpDesk otettiin käyttöön vaiheittain vuonna 2014 ja se liitettiin osaksi MAVIn sähköistä AITTA-asiointipalvelua.\nNomis HelpDesk tehosti palvelupyyntöjen käsittelyä Maaseutuvirastossa. Aiemmin kysymyksiin vastattiin sähköpostitse. Ongelmana oli, että viestit henkilöityivät liikaa, ja kukin asiantuntija pystyi seuraamaan vain omia sähköpostiviestiketjujaan. Nyt asiakkaiden kysymys-vastaus-ketjut ovat kaikkien MAVIn palvelupyyntöjen käsittelyyn osallistuvien asiantuntijoiden seurattavissa ja hoidettavissa. Käsittelyhistoriaa voi tarkastella jälkikäteen, mikä tekee palvelupyyntöjen seurannasta aiempaa läpinäkyvämpää ja sujuvampaa kertoo Sirpa Soukkala MAVIn käytöntuesta.\nMaaseutuvirasto toimii Suomessa EU:n maksajavirastona ja vastaa EU:n maataloustuki- ja maaseutuviraston varojen käytöstä. Mavi hallinnoi vuosittain yli kahden miljardin euron EU- ja kansallisia tukia. Mavi luo edellytyksiä elinvoimaiselle maaseudulle ja pitää huolta, että asiakkaat saavat viljelijätukien, maaseudun hanke-, yritys- ja rakennetukien sekä markkinatukien maksut ajallaan ja oikein perustein.


Katsotko sinäkin ”asuntopornoa”? Osa selaa netin asuntoilmoituksia päivittäin, vaikkei ole muuttamassa mihinkään – säännöllinen unelmointi voi kuitenkin olla riski - Asuntokauppa 6.1.2019 | HS.fi\nHeidi Kalmari ei ole muuttamassa mihinkään, mutta katsoo silti myytäviä asuntoja päivittäin. Asuntopalveluiden ”hevijuuserit” käyvät sivuilla yli sata kertaa viikossa.\nKatsotko sinäkin ”asuntopornoa”? Osa selaa netin asuntoilmoituksia päivittäin, vaikkei ole muuttamassa mihinkä\nJulkaistu: 6.8.2017 2:00 , Päivitetty: 7.8.2017 19:34\nJoka kuukausi Oikotien asuntoilmoituksia selaa yli kaksi miljoonaa käyttäjää. Heistä noin 170 000 käy sivuilla vähintään kerran päivässä. He kaikki eivät suinkaan ole ostamassa asuntoa. Asuntoilmoitusten selaaminen on monille koukuttavaa ajanvietettä.


Holiday Club Kuusamon Tropiikin vastaanoton perehdyttämisopas\nKarjalainen, Minna; Vainikka, Tetti (2007)\nOpinnäytetyö on toimeksianto Holiday Club Kuusamon Tropiikilta. Hotellin vastaanotosta puuttui perehdyttämisopas. Tavoitteena oli selvittää, minkälainen opas olisi sopivin ja toimivin antamaan perusvalmiudet työn suorittamista varten. Perehdyttämisoppaan tarkoituksena on parantaa ja helpottaa uuden työntekijän perehdyttämistä hotellin vastaanotossa.\nPerehdyttämisen keskeinen tavoite on, että uusi tulokas pystyy mahdollisimman nopeasti työskentelemään ilman muiden ihmisten apua. Perehdyttämisen saamat hyödyt ovat hyvä työmotivaatio, työtyytyväisyys ja epävarmuuden väheneminen. Yrityksen kannalta perehdyttämisen tavoitteet ovat tuottavuus, tehokkuus ja sitä kautta koko yrityksen imagon parantuminen.\nOpinnäytetyön kontekstiosuudessa selvitettiin vastaanoton toimintatavat ja lähtökohdat. Tutkimuksen teoreettinen viitekehys koostui perehdyttämisprosessista ja oppimisesta, joka on yksi perehdyttämisen päätavoitteista. Lähdeaineistona käytettiin perehdyttämiseen ja työnopastukseen liittyvää kirjallisuutta.\nTutkimusmenetelmänä käytettiin laadullista toimintatutkimusta, joka pohjautui haastatteluun ja matkailualan oppilaitoksista saatuun aineistoon. Haastattelumetodina käytettiin puolistrukturoitua teemahaastattelua, jonka runko rakennettiin perehdyttämiseen ja työnopastukseen liittyvän teorian pohjalta. Tutkimuksen kohderyhmänä olivat hotellin vastaanoton esimies ja kolme vastaanoton työntekijää.\nTutkimus osoitti, että perehdyttämisoppaan tulee olla joustava ja sisältää perehdyttämiseen liittyvät olennaisimmat asiat. Seuranta ja arviointi ovat tärkeä osa perehdyttämisprosessia. Oppaan sisältö jaettiin kahteen osaan, joista toinen tarkoitettiin perehdyttämisen ohjaajalle ja toinen uudelle työntekijälle. Uuden työntekijän osiossa tehtiin sekä talo että työ tutuksi.\nOpinnäytetyön tuloksena syntyvä perehdyttämisopas palvelee jatkossa sähköisessä muodossa hotellin vastaanoton perehdyttämisessä.


Opetussuunnitelmat Opinnot SeAMK info Opiskelijana SeAMKissa Aiemmat opinto-oppaat\nOpinto-opas 2017 - 2018\nTervetuloa Seinäjoen ammattikorkeakouluun!\nVuosi 2017 on Seinäjoen ammattikorkeakoulun toiminnan 25-vuotisjuhlavuosi: syksyllä 2017 tulee kuluneeksi 25 vuotta ammattikorkeakoulutoiminnan alkamisesta Seinäjoella ja Ilmajoella.\nVuonna 2014 uudistetun strategiamme mukaan visionamme on olla kansainvälinen, yrittäjähenkinen SeAMK – paras korkeakoulu opiskelijalle. Koulutuksen hyvä laatu on SeAMKin toimintaa ohjaava periaate ja selkeä tavoite.\nSeAMK toimii tällä hetkellä kolmella kampuksella. Asteittainen siirtyminen kahdeksasta toimipisteestä kolmelle kampukselle on tehnyt SeAMKista entistä yhteisöllisemmän. Vuonna 2018 SeAMKin kampusrakenne tiivistyy kahteen kampukseen Seinäjoen Framin pääkampukseen ja Ilmajoen kampukseen, kun sosiaali- ja terveysala saa uudisrakennuksensa Framin alueelle.\nMahdollisuus monialaisiin, koulutusyksikkörajat ylittäviin yhteisiin opintoihin laajentaa opiskelun näkökulmaa. Myös yhteiset tilat ravintolassa, kahvilassa, opiskelijoiden olohuoneessa ja muualla kampuksilla tarjoavat hyvän tilaisuuden verkostoitumiselle, uusille tuttavuuksille, ystävyyssuhteille ja yhteisille harrastuksille.\nTavoitteenamme on jatkossakin toimia itsenäisenä ja menestyvänä korkeakouluna, jolla on laajat kansalliset ja kansainväliset yhteistyöverkostot sekä työelämän että muiden korkeakoulujen kanssa.\nAmmattikorkeakoulussamme ovat edustettuna kaikki työ- ja elinkeinoelämän kannalta keskeiset koulutusalat: tekniikka, liiketalous, kulttuuri, sosiaali- ja terveysala, luonnonvara- ala sekä ravitsemisala. Nämä alat löytyvät neljän koulutus- ja tutkimusyksikön alta: SeAMK Elintarvike ja maatalous, SeAMK Liiketoiminta ja kulttuuri, SeAMK Sosiaali- ja terveysala sekä SeAMK Tekniikka.\nSeAMK Liiketoiminta ja kulttuuri sekä SeAMK Tekniikka toimivat Seinäjoella Framin pääkampuksella. Sosiaali- ja terveysalalla on alkava lukuvuosi haasteellinen: terveysalan koulutus siirtyy väliaikaisesti kampusalueelle Framille ja muihin väistötiloihin. SeAMK Elintarvike- ja maatalous sijaitsee kahdessa paikassa: Seinäjoella pääkampusalueella ja Ilmajoella. Tässä yksikössä yhdistävät oppinsa ja osaamisensa restonomi- ja agrologiopiskelijat sekä bio- ja elintarviketekniikan insinööriopiskelijat.\nSeAMK tarjoaa opetusta noin 4800 tutkinto-opiskelijalle. Heistä noin 75 % opiskelee päätoimisesti 18 tutkinto-ohjelmassa, joista kaksi on englanninkielisiä. Ylempiä AMK- opintoja voi SeAMKissa opiskella kuudella alalla yhteensä kahdeksassa tutkinto- ohjelmassa. Liiketalouden ylemmän ammattikorkeakoulututkinnon voi suorittaa myös englanninkielisenä.\nNäiden rinnalla on lähinnä työssäkäyville suunnattua koulutusta monimuotototeutuksena. Työn ohessa voi suorittaa AMK-tutkintoja, ylempiä ammattikorkeakoulututkintoja sekä täydennyskoulutusta. AMK-tutkinnon monimuotototeutuksia voi suorittaa myös kuudella maakuntakorkeakoulupaikkakunnalla.\nVuosittain opintonsa aloittaa noin 1000 opiskelijaa ja ammattikorkeakoulututkinnon tai ylemmän ammattikorkeakoulututkinnon suorittaa vuosittain yli 800 opiskelijaa. Opetuksen ja opiskelumuotojen kehittäminen niin, että koulutuksessa yhdistyy työelämälähtöinen ajankohtainen osaaminen, on SeAMKin tärkein kehitystehtävä. Yhtenä esimerkkinä tästä on SeAMK FramiPro, monialainen projektioppimiseen perustuva oppimisympäristö, jossa eri alojen opiskelijat suorittavat osan tutkinnostaan yhdessä projekteissa oppien. Perinteisen yritysyhteistyön ohella tämä on lisännyt ammattikorkeakoulun sekä pien- ja mikroyrittäjien keskinäistä yhteistyötä.\nUudistetun strategian mukaisen digitaalisen kampuksen toteuttamisella halutaan rakentaa ajanmukainen oppimisympäristö ja tuoda elinkeinoelämä ja sidosryhmät lähelle SeAMKin toimintaa. SeAMK tarjoaa opetuksessaan valmiuksia yhä kansainvälisemmässä toimintaympäristössä toimimiseen. Kansainvälinen opiskelija- ja opettajavaihto on yksi toimintamme painopisteistä. Opiskelijavaihto- ja harjoittelumahdollisuuksia on tarjolla laajasti, erityisesti Euroopassa, mutta myös kaikissa muissa maanosissa.\nTästä oppaasta löytyvät kaikkien tänä lukuvuonna alkavien tutkinto-ohjelmien opetussuunnitelmat opintojaksokuvauksineen sekä yleisinformaatiota opiskelusta Seinäjoen ammattikorkeakoulussa.\nParhainta menestystä opinnoissasi ja hyvää opiskeluaikaa SeAMKissa!\nSeinäjoella 31. tammikuuta 2017\nSeAMKin rehtori, toimitusjohtaja\nSeAMK Toimisto ja\nKampusranta 11 (Frami F, 2. krs)\nPuh. 020 124 3000 (vaihde)\npuh. 020 124 5501,


Vuokrataan Adria Adria Matrix 670 SL, Fiat *50 Years edition* 2015 - Matkailuauto - Puoli-integroitu - Vuokra-auto - Nettikaravaani\nVuokrataan Adria Adria Matrix 670 SL, Fiat\n*50 Years edition* vuokra-auto\nAdria Adria Matrix 670 SL *50 Years edition* vuokra-auto\nVuokrataan Adria Matrix 670 SL 50 Years edition.\nHuippumalli, rekisteröity 5:lle ja vuodepaikat 6:lle.\nVain viikkovuokraus kesällä,\nsunnuntaista sunnuntaihin. Nouto klo 16:00\nja palautus klo 12:00\nPoikkeuksena viikon 22 su 5.6., jolloin vuokraus päättyy viikko 23 launataille 11.6. klo 12:00\nPuhelintiedustelut: 045-8543660 / Mika Kauppinen\ns-postikyselyt ja varaukset: anukonttinen83@gmail.com\nIso takatalli johon mahtuu polkupyörät mukaan\nIlmastointi myös taukotilassa\nParivuode takana pitkittäin, vuoteet saa myös erilleen.\nPerusvarustuksessa löytyy myös tuolit ja pöytä ulos,\nastiat yms. perusvarusteet.\nHelmikuu 590e / viikko Sisältää 1000 km\nMaaliskuu 590e / viikko Sisältää 1000 km\nHuhtikuu 690e / viikko Sisältää 1400 km\nToukokuu 790e / viikko Sisältää 1700 km\nKesäkuu 1190e / viikko Sisältää 2000 km\nHeinäkuu 1290e / viikko Sisältää 2000 km\nElokuu 1090e / viikko Sisältää 2000 km\nSyyskuu 790e / viikko Sisältää 1700 km\nLokakuu 590e / viikko Sisältää 1400 km\nMarraskuu 590e / viikko Sisältää 1000 km\nJoulukuu 590e / viikko Sisältää 1000 km\nYlimenevät kilometrit 0,40e/km\n300e Peruutusmaksu on vuokralleantajan määrittelemä osuus suoritetusta maksusta, jota ei palauteta Vuokralleottajalle, vaikka tämä peruisi vahvistetun varauksen ennen peruutusehtojen mukaista määräaikaa.\nAsiakkaan omavastuu on 1500 /vahinkotapahtuma (Pohjoismaat) ajoneuvon kasko- ja liikennevakuutuksesta korvattavissa vahingoissa. Pohjoismaiden ulkopuolella omavastuu on 3000/vahinkotapahtuma. • Asiakas on kokonaisuudessaan vastuussa niistä vahingoista, joita ajoneuvon vakuutukset eivät korvaa. Tällaisia vahinkoja ovat esimerkiksi markiisivahingot, auton sisätiloille aiheutetut vahingot ja väärän polttoaineen tankkaamisesta aiheutuneet vahingot. • Vuokranantaja voi vähentää aiheutuneet kustannukset vuokravakuudesta. Vuokralainen on velvollinen maksamaan vuokra-aikana ajoneuvon käyttämisestä aiheutuvat leiriytymis-, pysäköinti- ja pysäköintivirhemaksut, ylikuorma-, sakko-, rike- ja muut maksut. Tupakointi ajoneuvossa on ehdottomasti kielletty, laiminlyönnistä peritään 500e lisämaksu. Ajoneuvo tulee palauttaa polttoainesäiliö täynnä ja jos vajaana, niin vuokranantaja perii polttoaineen hinnan ja 20 euron täyttömaksun. Palautettaessa wc-kasetti tulee olla tyhjennettynä ja puhdistettuna, jos ei, niin peritään 100e tyhjennysmaksu, talousjätevesisäiliö tyhjennettyinä sekä sisäsiivous tehtynä, muutoin peritään 150e siivousmaksu. Vuokranantaja huolehtii auton ulkopesusta. Mikäli ajoneuvoa ei palauteta sovittuun aikaan, eikä palautusajan muuttumisesta ole sovittu vuokranantajan kanssa, on vuokranantajalla oikeus periä viivästysajalta viivästysmaksua 50 e/h, jokaiselta alkavalta tunnilta. Vuokranantajalla ei ole velvollisuutta maksaa hyvitystä, jos vuokralainen palauttaa ajoneuvon ennen sovitun vuokra-ajan päättymistä.\nVuokralainen on velvollinen hoitamaan ajoneuvoa varusteineen huolellisesti niin, että se on palautettaessa samassa kunnossa kuin se oli luovutushetkellä. Vuokralaisen on tarkistettava auto luovutushetkellä ja kirjattava yhdessä vuokranantajan kanssa ylös mahdolliset puutteet tai viat vuokrasopimukseen. Mikäli puutteita tai vikoja ei ole kirjattu, on vuokralainen vastuussa näistä vioista sikäli, kuin ne ovat olleet vuokralaisen havaittavissa tarkastushetkellä. Ajoneuvoa ei saa viedä Suomen rajojen ulkopuolelle ilman vuokranantajan kirjallista lupaa. Ajoneuvoja ei vuokrata Itä-Eurooppaan tai Euroopan ulkopuolelle suuntautuville matkoille. Vuokralaisella ei ole oikeutta luovuttaa ajoneuvoa kenenkään muun kuin vuokrasopimuksessa mainittujen henkilöiden käyttöön. Vuokranantaja vastaa, että auto on teknisesti luovutushetkellä siinä kunnossa, että se on käytettävissä matkanteon päätarkoitusta varten. Mikäli vuokralainen ei saa autoa käyttönsä sovitun mukaisesti, voi hän vaatia viivästystä vastaavaa alennusta maksetusta vuokrasta. Vuokranantaja ei ole vastuussa matkan viivästymisestä, peruuntumisesta tai keskeytymisestä asiakkaalle aiheutuvista kustannuksista. Vuokranantaja ei vastaa ajoneuvon rikkoutumisen tai vian aiheuttamasta vahingoista tai haitoista vuokralaiselle, vuokralaisen omaisuudelle tai liikennevälineille tai muille henkilöille. Teknisen, muun vian ilmetessä tai liikennevahinko- ja varkaustapauksissa on vuokralaisen ilmoitettava siitä viipymättä vuokranantajalle ja poliisille vuokranantajan niin vaatiessa. Vuokralainen on velvollinen toimittamaan ajoneuvon korjattavaksi vuokranantajan niin vaatiessa vuokranantajan lukuun vuokranantajan ohjeistuksen mukaisesti. Jos vuokralainen laiminlyö edellä mainittujen ilmoitusten tekemisen, hän vastaa vuokranantajalle siitä syntyneestä vahingosta. Vuokranantajalla on oikeus purkaa vuokra-ajan kuluessa vuokrasopimus, jos ilmenee oleellisia väärinkäytöksiä ja tällöin asiakkaan on palautettava auto viipymättä. Piilota »\nAm Varaosat Oy, Heinämäentie 18, 40250 Jyväskylä\nVuokranantaja: Am Varaosat Oy\nHeinämäentie 18, 40250 Jyväskylä - Kartta\nVuokrataan Adria Adria Matrix 670 SL, Fiat *50 Years edition*\nNettikaravaani ID 1584310


Täti ja minä - NetTicket.fi\nTäti ja minä on musta komedia, ruumiinvalvojaiset kahdelle yksinäiselle. Näytelmän rooleissa tätinä nähdään Pirjo Leppänen ja sukulaismiehenä Kari Koivukangas. He vievät sinut ullakkohuoneen odottavaan tunnelmaan Rovaniemen Teatterin vinttinäyttämö Kerolla. Liput 24 / 21 / 14 € + verkkokaupan palvelumaksu\nSuosittelemme tulemaan teatteriin ajoissa, jotta ehdit tilaamaan väliaikatarjoilut teatteriravintolasta ennen esityksen alkua. Voit myös varata tarjoilut ennakkoon soittamalla 040 5250 408 tai sähköpostilla teatteri@cafebar21.fi.\nKirkonkylällä uinuu ullakkohuone, jota asustaa iäkäs täti. Hänen hiljaiselonsa katkeaa, kun mies astuu sisään ja laskee matkalaukkunsa. Tämä on saapunut suurkaupungin sykkeestä saattamaan kuolevaa sukulaistaan tuonpuoleiseen. Uhrauksen on määrä näyttää jalolta mutta se haalistuu jäätyään vaille vastakaikua. Täti kun ei taivu yhteistyöhön huolimatta johdattelusta, kauniista sanoista tai rumiksi tarkoitetuista teoista.\nMiehen vierailu alkaa venyä ja hautajaissuunnitelmat pilaantua, kun tädin terveydentila ei käänny toivottuun suuntaan. Jää tapettavaksi aikaa, minkä voi hoitaa vaikka luomalla ihmissuhdetta vieraaseen lähimmäiseen.\nTäti ja minä on musta komedia, ruumiinvalvojaiset kahdelle yksinäiselle. Kun näytelmän täti pysyy hiljaa ja hengissä, hänen saattohoitajansa paljastaa menneisyytensä polttopisteitä. Heidän tarinansa kysyy, mikä on kohtaamisen merkitys ihmiselämässä. Voiko toisen kautta tulla ehjäksi? Näytelmän rooleissa tätinä nähdään Pirjo Leppänen ja sukulaismiehenä Kari Koivukangas. He vievät sinut ullakkohuoneen odottavaan tunnelmaan Rovaniemen Teatterin pienellä näyttämöllä.


Loma Toscanassa vol.4\nNyt tuo Toscanan aurinko ja lempeä tuuli tuntuu melkoiselta lottovoitolta. Ulkona sataa ja tuulee, eikä auringosta näy häivähdystäkään. Palataan siis hetkeksi Toscanaan ja kuumaan tiistaihin. Ohjelmassa oli luxus-outlet ja vanhimmman lapseni toiveesta hänen sukulaissynttärit muutaman viikon myöhässä.\nAamu antoi vihjeen tulevan päivän kuumuudesta.\nNaisväki asettautui ilmastoituun Peugeottiin minä kuskina. Navigaattorit ja paperikartat laitettiin kohti Firenzeä vältellen moottoritietä. Italialainen liikenne on joustavaa ja turisteja sietävää. Muistikuvat Luxus-outletin mainokoksista olivat hyvin haparoivia ja niinpä ensin poikettiin pienempään (hinnoiltaan todelliseen) outlettiin. THE outlettiin päästyämme olimme niin ällikällä, että minulla ei ole esimerkiksi yhtään kuvaa alueesta. Olin kuvitellut ostavani edes jotain pientä sieltä, mutta en pystynyt. Minun viikkorahat eivät riittäneet! Sen sijaan japanilaisten käsivarret täyttyivät Guccin, Armanin, ym. kasseista. Mutta toisaalta vartijat päästivät meidät kyllä liikkeisiin sisään. Eli ei ihan toivottomia tapauksia...\nCa di Vestrolle takaisin ajellessa ihmeteltiin meidän nuupahtanutta olotilaamme, kunnes älyttiin vilkaista lämpömittaria: 38 astetta.\nTuuli yltyi, kun laittauduimme illan ruokapaikkaa varten. Parkkipaikalla tulivat ensimmäiset sadepisarat ja terassipöydän äärelle asetauduttua tulli ensimmäiset rakeet! Siirryttiin suosiolla sisätiloihin, kun isäntäväki pyyhki ikkunoiden ja ovien välistä valuvaa vettä pois lattioilta.\nEn ole koskaan nähnyt niin isoja rakeita!\nTuuli heitti laseja kiveykselle ja\ntiputti aprikoosit puista.\nMeitä ei sade sisällä haitannut etenkin\nkun löytyi hauskoja yksityiskohtia.\nRuokaa minikokoiselta trukkilavalta!\nSankari ja lahjat!\nTämä ilta kyllä muistetaan! Tietenkin säästä, mutta myös ravintola-leirintäalue-kokonaisuudesta, jonka ajatuksena oli käyttää lähialueen tuotteita sekä raaka-aineita. Limsat, lihat, viinit, kasvikset ja pastat tulivat tutuiksi tulleilta tiloilta ja joiden laadun he tunsivat.\naurinko juhla kesä loma matka toscana\nTunnisteet: aurinko juhla kesä loma matka toscana\nVintagentti 17/8/16 07:58\nHuikea tuo fillari pesualtaan telineenä, vielä pyöräkori eteen... Voi ollapa tilaa kylppärissä niin voisi pihistää idean.\nMielenkiintoinen vierailukohde tuo luksusoutlet, ihan vaikka kokemuksena.\nHannele Ruponen 21/8/16 06:38\nTuo pyöräpesuallas sopis kyllä kesäkeittiönkin yhteyteen...\nMrs K 18/8/16 12:00\nOo Toscana! Yksi unelmakohteista. Ehkä vielä joskus :)\nHannele Ruponen 21/8/16 06:40\nSuosittelen! Kaunista, lämmintä, ystävällisiä ihmisiä sekä mielenkiintoista historiaa.


Ranskan vallankumous – Hikipedia\nTosikoille ja heille, joita aihe lähemmin kiinnostaa, on Wikipediassa artikkeli Ranskan vallankumous.\nSe oli aikaa se.\nAlku: 14. heinäkuuta 1789\nTulos: Tasavaltalaisten (tai Napoleonin) voitto, aatelin silpominen\nVaikutukset: 75 vuotta tempoilevaa politiikkaa, joka tasoittui lopulta lässyksi ja rapistuneen omahyväiseksi tasavallaksi\nRanska Öö, myös Ranska, mutta se rikkaampi, aatelisempi Ranska\nMonta fanaatikkoa, muttei oikeastaan kukaan Ludvig XVI ja kaikki, jotka hän oli lahjonut\nKansa, suurin osa armeijaa ja paljon, paljon giljotiineja Huomattavasti pienempi ja ylipainoisempi joukko\nLähes kaikki (nöyryyttävissä julkisissa mestauksissa) Lähes kaikki (nöyryyttävissä julkisissa mestauksissa)\nTämä oli aikakausista paras ja pahin. Se oli viisauden aikaa, se oli hulluuden aikaa. Se oli uskon mutta samalla epäilyn aikakautta, valon ja pimeyden aikaa. Se oli toivon kevättä ja epätoivon talvea, ihmisillä oli edessään kaikki eikä mitään.\n~Erittäin tärkeän kirjailijan arvovaltainen sitaatti, joka nostaa artikkelin arvoa puolella\n”Se” on tietenkin Ranskan vallankumous (La Révolution Française, kuten he itse sitä kutsuivat), kuten sivun otsikkokin paljastaa. Se oli vuonna 1789 leivän puutteesta (ja sittemmin leivän kieltämisestä) sekä leivosten syönnin rohkaisusta alkanut suuri kansannousu ancien régimeä vastaan. Tämän suuren valistusajan verisen hedelmän jälkeen kukaan ei enää voinut väittää ranskalaisia lässyiksi pelkureiksi. Oikeasti. Aina Napoleon Bonaparten kuolemaan asti kukaan ei kyseenalaistanut Ranskan sankarillisuutta ja seksuaalista suuntautumista.\nVallankumouksen virallinen tunnuslause oli ”Liberté, égalité, fraternité, ou la mort!” (Vapaus, tasa-arvo, veljeys – tai kuolema!”), joskin lopun lisäystä pidettiin yleensä vapaaehtoisena.\nLudvig XVI oli melkoinen mulkku jopa Ranskan kuninkaaksi.\nRanskan vallankumouksen syistä on väitelty pitkään ja hartaasti. Syyt olivat sosiaalisia, poliittisia ja taloudellisia ja monimutkaisesti yhteydessä toisiinsa, mutta yksinkertaistamisen (ja myös tämän artikkelin huumorin toimimisen) vuoksi voidaan yleisesti todeta, että pääsyy koko sotkulle oli se, että Ranskan talonpojat olivat nälkäisiä.\nRanska oli 1700-luvun lopulla absoluuttinen monarkia siitä huolimatta, että kyseinen hallintomuoto alkoi olla lopullisesti poissa muodista. Amerikan Yhdysvallat oli jo katkonut tyrannian kahleet ja tunsi suurta tarvetta mahtailla saavutuksesta kaikille muille. Ranskan kuningas Ludvig XVI oli hyvin epäsuosittu tavallisen väestön keskuudessa. Talonpojat kutsuivat häntä ”Ludvig Viimeiseksi”, uskoen ja toivoen hänen olevan maan viimeinen kuningas, ja myös ”Persläpien kuninkaaksi”, viitaten hänen oletettuun henkiseen kyvykkyyteensä. Masennuksesta, mutta tuskin alemmuudentunteesta kärsinyt Ludvig itki lohduttomasti joka ilta, kun talonpoikien raa’at herjat satuttivat hänen herkkää sieluaan. Seuraavana päivänä hän teloitutti samaiset talonpojat ja tunsi olonsa yleensä jo paremmaksi. Ludvig XVI tunnetaan korruptoituneena ja kyltymättömänä tuhlaajana, joka tuhosi Ranskan talouden, hallitsi epäjohdonmukaisesti ja johti maansa typeriin sotiin. Lisäksi hän antoi kiduttaa alamaisiaan ja myrkytti köyhälistön käyttämiä kaivoja nähdäkseen näiden kouristelevan hassusti kuollessaan. Yleisesti ottaen historioitsijat pitävät Ludvigia hyvää tarkoittaneena ja idealistisena konservatiivina.\nMarie Antoinette luuli olevansa Ludvigille ja Ranskalle ”jotakin erityistä” vain epänormaalin pitkän ja ennenaikaisen harmaan tukkapehkonsa takia. Hänen päänsä irtosi massiivisesta peruukista huolimatta hyvin kevyesti.\nLudvig XVI:n hallinnon kärpännahkoihin kuluttama valtava rahasumma yhdistettynä moniin tuloksettomiin sotiin johti talouskriisiin ja nälänhätään, kun kansalta loppui leipä. Työttömyys kasvoi, ja moni viljelijä joutui talousvaikeuksien takia antamaan alaisilleen kenkää. Leipä oli tuolloin, kuten yhäkin, viinin ja savukkeiden ohella ranskalaisten perustavanlasia elämän edellytyksiä. Kun leipäpulan lisäksi tuli tuhosi tupakkasadon ja kuningas vei kaikki viinirypäleet kesäjuhlien aperitiivipöydän koristeiksi, ranskalaisten mitta alkoi olla täynnä. Talonpojat eivät olleet pelkästään nälissään, vaan myös hermosavujen tarpeessa ja selvin päin. Tämä olotila pakotti heidät näkemään epäoikeudenmukaisen yhteiskuntajärjestelmän epätavallisen selvästi. Kun heidän asuntonsakin paloivat (tai otettiin jonkun aatelisen haltuun kuninkaan myöntämän avoimen valtakirjan voimin), päätyivät he kadulle ja osa joutui jopa varastamaan hopeaesineitä ystävällisiltä ja harmittomilta piispoilta. Kaiken tämän keskellä ylhäisö nautti vuosikertaviinistä ja todennäköisesti keskimääräistä paremmasta sukupuolielämästä (jos pitää tuhdeista tytöistä) tiloillaan, joiden puutarhavajatkin olivat jalkapallokentän kokoisia. Väestö oli käärmeissään, mutta tarvittiin vielä Marie Antoinetten veroinen narttu muuttamaan ranskalaisille tyypillinen voimaton purnaus erääksi maailmanhistorian tärkeimmistä tapahtumasarjoista.\nMarie Antoinette oli Ludvig XVI:n syntyjään itävaltalainen puoliso, joka käytti niin massiivisia peruukkeja, että juuttui Versailles’n linnan oviaukkoihin ne päässään. Ennennäkemätön kriisi seurasi, kun hän, Ranskan kuningatar, vitsaili nälänhädästä sanoen: "Qu'ils mangent de la brioche" eli ”jos kansalla ei ole leipää, syökööt leivoksia”. Absoluuttisessa monarkiassa kuningattaren sanat otettiin tietenkin hyvin vakavasti, ja leivän myynti aatelittomille kiellettiin. Julkisiin rakennuksiin liimattiin julisteita, joissa kansaa kehotettiin syömään leivoksia. Kun kansalla ei ollut varaa leivoksiin, se päätti mullistaa vallitsevan yhteiskunnan rakenteet.\nBastiljin valtaus. Historiallinen tapahtuma. Paina kaaliisi.\nBastiljin vankila Pariisissa oli yksinvaltiuden ja järjestelmän epäoikeudenmukaisuuden symboli. Sen oli siis murruttava. Ja se murtui. Bastilji oli sorrettujen aatelisten luksusvankila, jossa pidettiin mm. sellaisia tyrannian uhreja kuten markiisi de Sadea (joka oli tuomittu vankeuteen toistuvista raiskauksista, pahoinpitelyistä, vapaudenriistosta ja huonon eroottisen fiktion kirjoittamisesta; hänet tosin siirrettiin muualle jo ennen rytinän alkua). Bastiljin valtauksen vuosipäivä, 14. heinäkuuta, on Ranskan kansallispäivä. Tuolloin ranskalaiset juhlivat seitsemän aatelisrikollisen vapautusta ja jo antautuneen ja ylensyöneen vartijakaartin teurastusta. Tämä ilmentää valistusajan vapausihanteita. Bastilji revittiin maan tasalle ja sen tilalle sijoitettiin merkittävä aukio ja liikenneympyrä.\nBastiljin valtauksen ja hirmuvallan välillä tapahtui paljon sosioekonomisia ja poliittisia uudistuksia. Oui, tylsää. Jotta artikkeli säilyisi mielenkiintoisena, skippaamme puolet koko vallankumouksesta. Voit lukea ne jutut vaikka Wikipediasta. On syytä ohittaa polvihousuttomat sanskulootit yhteiskuntafilosofioineen, kun tarjolla on kuitenkin täysin pöksytön Ranskan seksuaalivallankumous.mutta siellä oli ranska\nHirmuvalta ja massateloituksetMuokkaa\nViimeinkin! Verta kentälle! Hirmuvallan aikana vallankumouseliitti hallitsi Ranskaa pelolla ja massateloituksilla. Pelon ylläpitämiseen tarvittiin massateloituksia ja massateloitusten ylläpitämiseen. . . no, ne massateloitukset olivat yksinkertaisesti suosittuja. Hirmuvallan aika oli verraten epämiellyttävää. Tuona aikana Ranska oli sekasorron tilassa. Uskonto oli menettänyt asemansa ja monet päänsä; mistään valtiomuodosta, edes anarkiasta, ei ollut tietoakaan. Jos tuolla pimeällä aikakaudella tosiaan oli mitään johtohahmoja, olivat ne viina ja luvattoman heikko hygienia. Mutta vielä niitäkin suurempi oli giljotiini.\nHirmuvallan aikainen matkailumainos esittelee vallankumouksellisen Pariisin verratonta ilmapiiriä. Esittelysanat kirjoitti Maximilien de Robespierre.\nGiljotiinista on tullut Ranskan vallankumouksen symboli. Vaikka giljotiini on teloitusvälineenä vanha, sen otti uudelleen käyttöön modernisoituna ranskalainen hammaslääkäri Joseph-Ignace Guillotin, joka oli käyttänyt sitä paikallispuudutukseen. Se oli suunnaton menestys, sillä yksikään giljotiinilla puudutettu ei koskaan valittanut kivusta hampaan poistamisen tai paikkauksen aikana.\nJärjetön tappaminen alkoi, kun Robespierre huomasi giljotiinin nopeuden, symboliarvon ja brutaaliuden. Ensimmäisten joukossa läskipäänsä menettivät Ludvig XVI ja Marie Antoinette, jotka olivat yrittäneet rohkeasti mutta epäonnisesti paeta Venäjälle välttääkseen kohtalonsa. Marie Antoinette osoitti jälleen kerran olevansa varsinainen narttu astumalla pyövelin varpaille ja pyytäen anteeksi saaden vielä näin ironisen sitaatin omiin nimiinsä historiankirjoihin. Ludvig XVI käyttäytyi huomattavasti hillitymmin ja hiljaisemmin. Hän oli teloituspäivänä turvautunut hyvin epärojalistiseen tyyliin, johon kuuluivat kalmankalpeat kasvot, litimäriksi pissityt pöksyt ja kova päänsärky, jonka aiheuttajana jotkut historiantutkijat pitävät ”väliaikaista stressiä”. Ludvig ei joutunut kuitenkaan kärsimään tästä olotilastaan pitkään.\nHirmuvalta ei rajoittunut vain kuninkaalliseen hoviin ja muihin ancien régimen jäseniin, vaan kun kuningas oli pääpätkäisty, vallankumoukselliset aloittivat jäsentenvälisen pudotuspelin. Niinpä giljotiiniin päätyivät myös kemisti Antoine Lavoisier, juristi Isaac René Guy le Chapelier ja noin 20 000 muutakin ranskalaista - mukaanlukien lähes kaikki vallankumousmiehet, kuten Saint-Just, Danton ja Baubeuf. Lopulta Robespierre mestasi itsensä, kun muita ei ollut enää jäljellä.\nKuningasvallan lopettanut hirmuvalta saavutti päätepisteensä, kun korsikalaiskääpiö, korpraali Napoleon Bonaparte nousi Ranskan armeijan huipulle soveltamalla vallankumouksellista ”ei antauduta” -taktiikkaansa. Hän toi Ranskaan jälleen järjestyksen vuosien sekasorron, itkun, hampaiden kiristyksen ja päiden menetyksen jälkeen. Kansa osoitti pätkälle kiitollisuutensa antamalla hänelle absoluuttisen vallan määrätä kaikesta.\nTalonpojat yleensä ovat junttimaista mutta sangen tolkullista väkeä, ja heille olisi riittänyt, että kuningas olisi yksinkertaisesti vain saanut kunnon turpasaunan ja että hovissa olisi alettu syömään ruisleipää vehnäpullan sijaan. Kun vallankumous alkoi tulla myös maaseudulle ateismin ja asevelvollisuuden muodossa, ja liian monta kirkkoa oli poltettu ja miestä pakotettu vallankumouksen armeijaan, Poitoun ja Bretagnen talonpoikien mitta täyttyi. He ryhtyivät aseelliseen kapinaan vallankumousta vastaan, vaatien kuningasta takaisin. He surmasivat vallankumouskomissaarit ja aloittivat sissisodan 1793. Sota, nimeltään chouannerie, oli menestyksekäs: vallankumous oli käytännössä kuollut kirjain noilla seuduilla. Lopulta vallankumoukselliset joutuivat turvautumaan kansanmurhaan saadakseen chouannerien tukahdutettua. Tästä Lenin oppi myöhemmin, että väkivalta on ratkaisu kaikkeen.\nDelacroix'n maalaama Ranskan vallankumouksen ikoni, joka ei liity Ranskan vallankumoukseen. Ei ainakaan siihen (eli tähän) vallankumoukseen.\nOn vielä liian aikaista arvioida Ranskan vallankumouksen vaikutuksia.\n~Zhou Enlai, 1968\nOn ehkä yhä liian aikaista lausua lopullista sanaa Ranskan vallankumouksesta, mutta voidaan todeta, että se on aiheuttanut helvetinmoisen sotkun, josta Eurooppa on yrittänyt vaihtelevalla menestyksellä toipua seuraavat kolme vuosisataa. Ranskassa vallankumouksen perintö on tehnyt kaikki uudistukset mahdottomiksi. Kansa syöksyy kaduille autoja polttamaan, jos kukaan uskaltaa ehdottaa mitään uutta.\nVallankumouksen seurauksena Ranskan porvarit nousivat nopeasti rikkaammiksi ja etuoikeutetuimmiksi, kuin mitä aatelisto oli koskaan ollut. Codex Napoleonica poisti työläisiltä kaikki oikeudet ja ajoi Ranskan ultrakapitalismiin. Työläisillä oli pakollinen työtodistuskortti, joka oli työnantajalla. Mikäli työntekijä oli hidas, tuli korttiin merkintä ja töitä ei sen jälkeen muualta saanut. Myös kokoontumisvapautta rajoitettiin giljotiinin ohella, ja palkkauksella ei ollut mitään väliä. Kaupan päälle sosiaaliturvasta vastanneelta katolilaiselta kirkolta vietiin kaikki maat ja omaisuus. Ranskan köyhälistö, joka oli kuningasvallan aikana ollut heikoilla, todella kurjistui ryysyköyhälistöksi vallankumouksen seurauksena. Kannattiko?\nKouluhistoria ei kerro, että naisten oikeudet kärsivät vallankumouksen seurauksena pahasti takapakkia. Ennen vallankumousta naiset olivat saaneet toimia kaupungeissa itsenäisinä ammatinharjoittajina ja omistaa omaisuutta. Nyt heiltä vietiin sekin vähä, ja heidät alistettiin miestensä holhoukseen ilman perimysoikeutta. Vallankumousmiehet (miehet!) ihannoivat antiikin Kreikkaa ja Roomaa, ja eihän antiikin Roomassakaan naisilla ollut mitään oikeuksia! Naiset tunnustettiin ihmisiksi Ranskassa vasta 1820.\nMyöskään sitä ei kouluhistoriassa pahemmin mainita, että chouannerien kukistuttua monet poitoulaiset ja bretagnelaiset pakenivat vallankumouksen kauhuja Louisianaan. Vaikka nuo bayou countryn asukkaat, acadialaiset ja cajunit, ovat suurimmaksi osaksi Kanadasta sinne paenneiden kanadanranskalaisten jälkeläisiä, myös vallankumouksen jälkeen Mississippin suisto, bayou country, sai uutta asujaimistoa.\n200 vuotta jälkeenpäin voidaan todeta, että oikeastaan ainoa hyvä asia, mitä Ranskan vallankumouksesta on seurannut, on metrijärjestelmä. Jos joku väittää toisin, hänen ei ole varmaankaan ikinä tarvinnut tehdä mitään insinöörisuunnittelua anglosaksisilla naulajalkamitoilla.\n↑ ”Veljeys” tulkittiin kirjaimellisesti: naisille ei myönnetty poliittisia oikeuksia, vaan he pääsivät vain allegorisiin maalauksiin edustamaan vapautta – mieluiten rinnat paljaana, Ranskassa kun oltiin. Eihän antiikin Roomassakaan, jota vallankumousmiehet ihailivat, naisilla ollut mitään oikeuksia.\n↑ Ensimmäiset giljotiinilla suoritetut massateloitukset aiheutuivat näistä väittelyistä.\n↑ Sekä ruuan että vapauden perään\n↑ Sen suosio jatkui muuta Eurooppaa pidempään Venäjällä, jonne muotivirtaukset ovat tavallisesti saapuneet viiveellä, jos lainkaan.\n↑ Ei tule sekoittaa Ludvig XIV:ta, joka on tunnettu jääkiekkovalmentaja.\n↑ Vähän kuin Napoleon, mutta vain toinen saa kaikki haukut osakseen. Ei kovin reilua.\n↑ EU:n maataloustukea ei vielä ollut keksitty.\n↑ Ja lisää veroja. Kukaan ei pidä veroista.\n↑ Ja Versailles’ssa on sentään melko avarat ja korkeat oviaukot.\n↑ Vaikka historioitsijat yhä väittelevät siitä, sanoiko Marie Antoinette todella näin, riittää yksi silmäys hänen kuvaansa vahvistamaan asian. Kyllä, se hapan vanha luumu sanoi sen aivan takuuvarmasti!\n↑ Sellaisten aatelisten, jotka käyttäytyivät JOPA kuninkaan mielestä sopimattomasti\n↑ Sen koulun historiankirjoissa aina olevan maalauksen lisäksi, kyllä, juuri sen, jossa se yläosaton nainen heiluttaa trikoloria. Kyllä, juuri sen maalauksen, joka sitä paitsi kuvaa vuoden 1830 vallankumousta.\n↑ Ja lisäksi saadakseen jotain nimetyksi itsensä mukaan – varma merkki keski-iän kriisistä.\n↑ Melko todennäköisesti maailman ainoa vallankumouksellista Ranskaa huonompi paikka\n↑ Jopa Marat oli jo ehditty tappaa ammeeseensa.\n↑ On vapauttava tunne olla pelkäämättä päänsä menetystä valtavassa massatapahtumassa\n↑ Ei mitään uutta auringon alla. 1350-luvulla tämä liikehdintä tunnettiin nimellä jacquerie\n↑ Kuten esimerkiksi, että kaduille syöksyminen ja autojen polttaminen ei aina ole hyvä reagointitapa... Mitä? Aux armes, citoyens! Formez vos bataillons! Marchons...\nVenäjän vallankumous (vertailun vuoksi)\nNoudettu kohteesta https://hikipedia.org/index.php?title=Ranskan_vallankumous&oldid=593207\nViimeksi muokattu 8. kesäkuuta 2020 kello 19.02


Ost 2017: Parhaat 20 loma-asuntoa kohteessa Ost, loma-asunnot ja vuokrahuoneistot - Airbnb Ost, Baden-Württemberg, Saksa\nOst · Kohteet\nTarjoan kodikas, valoisa ja uusittu huone, joka sijaitsee kauniilla alueella FR-Wiehre. Vanhakaupunki on 10 minuutin kävelymatkan päässä, julkinen liikenne 3 min. Jos olet kiinnostunut - juuri minulle. :-)\nTarjoan kodikas, valoisa ja uusittu huone, joka sijaitsee kauniilla alueella FR-Wiehre. Huoneessa on leveä sänky, johon nukkua yksin tai pari. Huoneessa ei ole omaa keittomahdollisuus, mutta on jääkaappi, mikroaaltouuni ja vedenkeitin edessä huoneeseen. Moderni, pieni kylpyhuone on huoneen suoraan lisätty. Pyyhkeet ja lakanat ovat tietenkin tarjotaan. Huomaa vielä, että huone ei ole suoraan omassa asunnossa, mutta tässä on pieni viihtyisä ullakko on aivan vieressä.\nSijainti huone on fantastinen. Vanha kaupunki on vain 15 minuutin kävelymatkan päästä 5 minuutissa raitiovaunulla. Wiehre on hiljainen, mutta hyvin keskeisellä alueella Freiburg, jota ympäröi kaunis Sternwald. Joitakin melko kahviloita ja herkullisia ravintoloita voidaan löytää välittömässä läheisyydessä myös itselleen. Wiehrebahnhof on aivan viistosti kadun, joten päärautatieasemalle vain 5 minuutin junamatkan pääsee.\nSehr schönes Zimmer, perfekte Lage und ganz tolle Gastgeberin. Tausend Dank!\nHuone sijaitsee pohjakerroksessa 3 mh. Asunto (vanha rakennus), kerrostalo, kylpy jakamiseen. PT täydellinen (2min. Walk), WLAN. Rauhallisella paikalla. Asunto on käytössä kaksi ihmistä. Wiehre alueella. Lähellä keskustaa, 10 min. kävellä. Julkinen parkkipaikoilla (1,5 km) autoille, mutta ei ole taattu.